كام ڕێگه باشتره بۆ نه‌مانی چه‌ووری ژێر باڵ\nچه‌ووری قۆڵ یاخود چه‌ووری ژێر باڵ یه‌كێكه له چه‌وورییه باوه‌كان كه زیاتر له‌نێو خانماندا باوه ، زۆرجار ئه‌و چه‌ووری باڵه هێنده زیاد ده‌كات تا ده‌گاته شل بوونه‌وه و هاتنه‌خواره‌وه‌ی گۆشتی باڵت ،ئه‌مه‌ش خۆی له‌خۆیدا له‌ش و لارت ڕێكی و جوانی له‌ده‌ست ده‌دات .\nزۆر جار خانمان ده‌گه‌نه ئه‌و خاڵه‌ی وایان لێ دێت ، قۆڵیان ڕووت نه‌كه‌ن و ده‌ری نه‌خه‌ن به‌هۆی ئه‌و چه‌وورییه زۆره‌ی كه بۆته هۆی شل بوونه‌وه‌ی گۆشتی قۆڵت .\nچه‌ند ڕێگه‌یه‌كی ئاسان بۆ ده‌رباز بوون له چه‌ووری باڵ :-\n*وه‌رزش كردن كۆمه‌ڵێك وه‌رزش هه‌یه تایبه‌ته به تواندنه‌وه‌ی چه‌ووری باڵ و قۆڵ ، هه‌ر بۆیه ڕۆژانه به‌رده‌وام ئه‌و جوولاَنه بكه به قۆڵت كه ببێته هۆی گرژبوونی ماسولكه‌كانی قۆڵ یاخوود بۆ نموونه به‌رز كردنه‌وه‌ی قورسایی به‌هه‌ردوو ده‌ستت ڕاسته‌وخۆ كاریگه‌ری ده‌بێت له‌سه‌ر چه‌ووری قۆڵت و ده‌بێته هۆی توند بوونه‌وه‌ی ماسولكه و گۆشتی قۆڵت .\n*ئه‌و وه‌رزشه به قۆڵت ئه‌نجام بده كه ده‌زانیت قورسی و ئازار ده‌كه‌وێته سه‌ر هه‌ردوو قۆڵت بۆ نموونه پاڵكه‌وتن له‌سه‌ر ده‌م و وه‌ستان له‌سه‌ر هه‌ردوو ده‌ستت و خۆت به‌رز بكه‌ره‌وه ده‌توانی 30 چركه به‌م شێوازه بوه‌ستیت و یاخود به‌كورسی به‌هه‌ردوو ده‌ست خۆت به‌رز و نزم كه‌وه یاخودد چه‌ندین جووڵه به تۆپ و هه‌ر جووڵه‌یه‌ك كه كاریگه‌ری له‌سه‌ر قۆڵت هه‌بێت ئه‌نجامی بده .\n*خووبده‌ره خواردنه ریشاڵ و پرۆتینه‌كان زۆر گرنگه به‌گشتی بۆ چه‌ووری .\n*ژه‌مه خۆراكی ته‌ندروست بخۆ و واز له خۆراكی ناته‌ندروست بهێنه .\n*به‌شێوه‌یه‌كی گشتی هه‌وڵ بده كێشت دابه‌زێنیت ، چونكه كه‌م كردنه‌وه‌ی كێش كاریگه‌ری له‌سه‌ر هه‌موو چه‌ووری له‌ش هه‌یه .\n160 جار خوێندراوه‌ته‌وه\n2/23/2021 12:22:25 PM\nمه‌لا عه‌لی؛ ئاماده‌ی دیبه‌یتم و دوعام بۆ كردووه بچێته به‌هه‌شته‌وه...\nتا منداڵه‌كه‌ت گوێڕایه‌ڵت بێت ...\nئه‌و به‌ڕێوبه‌ره‌ی كه‌هه‌موو ساڵێك به‌قۆپی ده‌رچووه ڕوون كردنه‌وه ده‌دات...\nكه‌سانی به‌به‌خت كێن و چۆن بیر ده‌كه‌نه‌وه ...\nئه‌و هۆكاره سه‌ره‌كییانه چین كه‌یارمه‌تی ته‌مه‌ن درێژی ده‌ده‌ن...\nقژت له‌گه‌شه وه‌ستاوه ..هۆكاره‌كه‌ی بزانه ...\nهۆكار چییه .. لووتی خانمان بچووكتره !...\nبۆ ئه‌وه‌ی شه‌وان زوو خه‌وت لێ بكه‌وێت ...\nتاتوشی دڵه‌كزێ نه‌بیت ..ژه‌می به‌یانیان ئه‌مانه مه‌خۆ...\nبالاَت كورته..به‌م شێوازه خۆت به‌رز ده‌ربخه...\nڕۆژانه زمانت بشۆ..له‌به‌ر ئه‌م هۆكارانه\nقسه‌كردنم كردووه به‌پاره به‌پێی خوله‌ك پاره وه‌رده‌گرم\nبەوێنە : دوو کەس گیانیان لەدەستدا\nهەواڵی بەشێک لە دەزگا ڕاگەیاندنەکانی پارتی ڕەتدەکەمەوە\nئاسایشی ڕاپەڕین 3 کەسی بە پارەی ساختەوە دەستگیرکرد\nڕووداوێكی هاتوچۆ قوربانی و برینداری لێكه‌وته‌وه


شه‌ڕێـکی قورس له نێوان هێزه‌کانی عێراق و داعش له نزیک بێجی به‌رپابووه\nله گونده‌كانى ده‌وروبه‌رى قه‌زاى بێجى شه‌رێكى قورس له نێوان سوپاى عێراق و میلیشیا شیعیه‌كان له‌لایه‌ك و چه‌كداره‌كانى داعش له‌لاكه‌ى تر به‌رده‌وامى هه‌یه ، له ئێستادا شه‌ڕه‌كه گه‌یشتووه‌ته گوندى ته‌للنیعمه كه پانزه كیلۆمه‌تر له‌و قه‌زایه‌وه دوره.\nماوه‌ى چه‌ند رۆژێكه سوپاى عێراق و چه‌كداره شیعیه‌كان كه له گونده‌كانى خۆرئاواى خورماتووه‌وه به‌ره‌و بێجى و تكریت جوڵه‌یان پێكراوه له پێشڕه‌ویدان و ڕووبه‌ڕووى شه‌ڕى قورس نه‌بوونه‌ته‌وه له‌گه‌ڵ داعش داعش دا ، به‌و پـێیه‌ى پێشوه‌خت ئه‌و ناوچانه له‌لایه‌ن داعشه‌وه چۆڵكرابوون.\nبه‌پێى وته‌ى به‌رپرسانى پارێزگاى سه‌ڵاحه‌دین بۆ ده‌نگى ئه‌مریكا ، له دوێنێ ئێواره‌وه سوپاى عێراق و چه‌كداره شیعیه‌كان كه ده‌یانه‌وێت قه‌زاى بێجى كۆنترۆڵ بكه‌ن و له‌م رێگه‌یه‌وه شارى تكریت له پارێزگاكانى كه‌ركوك و موسڵ داببڕن ، رووبه‌رووى شه‌ڕى قورس بوونه‌ته‌وه له‌گه‌ڵ داعش دا، به تایبه‌ت داعش ته‌واوى ناوچه‌كه‌ى بۆمبڕێژ كردووه و هێزێكى زۆرى بۆ ڕووبه‌ڕوونه‌وه‌ى سوپا له نزیك بێجى ئاماده‌كردووه.


روداو و پێشهاتەکانی پێوەندیدار بە بابەتی بەرنامە ناوکەییەکانی رژیمی ئێران و کێشەکانی لەگەڵ ویلایەتە یەکگرتووەکانی ئەمریکا لەماوی یەک دوو مانگی رابردوو دا، خیراییەکی زیاتریان بە خۆیەوە بینیوە و ئاڵۆزی و نادیاریی کۆد و پەیامەکان وای کردووە هەر جارەو سیناریۆێک لەبەردەم شرۆفەکارانی کاروباری سیاسی خۆ بنوێنێ . جارێک باس لە پاشەکشێ و ملکەچ بوونی تەواوی رژیم دەکرێ و جارێكیش هێماکان باس لە ئەگەری سەرهەڵدانی شەری كورت خایەن و درێژخایەن دەکەن.\nناکرێ لەسەر ئەساسی ئەو نیشانە و هیمایانە هەڵسەنگاندن بۆ كۆی بابەتەكان بکرێ کە خودی لایەنەکان هەوڵ بۆ دەرخستنی دەدەن. لەگەڵ ئەوەی کە مکۆر بوونی رژیمی ئاخوندی دەبینین لە سەر روبەروبونەوەی ئەمریكاو گۆێ نەدان بە ویستەكانی ئەو ووڵاتە ،بەلام ئەوە بەو مانایە نییە کە رژیم ویستی تەسلیمبوونی نییە و هاوكاتیش کە وانیشان دەدرێ رۆژئاوا و لەسەروویانەوە ئەمریکا ویستی شەری نەبێ و بەلام دەرکەوتەکان باس لە بەهێزی ئەگەری شەر دەکەن.\nلەکاتێکدا کە ئاخوندەكان بە لایەنی ئاشكراو بە پڕوپاگەندە وتووێژ و دانووستان بە تەواوی رەد دەکەنەوە بەڵام دیپلۆماسیەکی چڕ لە ئارادایە بۆ پێکهاتن و سازان لەسەر ئەو بابەتە و دوایین هەولێش ناردنی شینزۆ ئابە سەرۆک وەزیری ژاپۆن بۆ لای خامنەیی و ڕوحانی بوو تا پەیامی ترامپیان تەحویل بدات و ببێتە نێوبژیوان بۆ دەسپێکی خولێکی نوێ لە وتووێژەکان. خامنەیی زۆر بە متمانەوە وتی ئێمە هیچ پەیامێکمان بۆ ترامپ نییە چونکە شایەنی ئەوە نییە و هاوکات خوی وانیشان دا کە ئێران مل نادا بە ویستەکان و مکۆرە لەسەر هەنگاوەکانی و بەرنامە ئەتۆمیەکانی درێژە پێ دەداو هاوکاتیش چەندین کردەوەی هاندەرانە و هێرشبەرانە بۆ سەر کەشتیە نەوتکێشەکان لە دەریای عوممان و هێرش بۆ سەر ناوچەی سەوزی بەغدا هاتە ئارا کە دەرکەوتەکان باس لەوە دەکەن کە ئاخوندەکان دەستیان لەو کردەوانە دا هەیە و دارێژەریان بوون .\nهەڵسەنگاندن و شیکردنەوەی ئەو دۆخە و دۆزینەوەی راستی و واقع رەنگە لە کۆی ئەو پەیام و کۆد و روداوانە وەک کارێکی ئەستەم خۆ بنوێنێ، بەڵام دەکرێ بە هەڵسەنگاندن و لێوردبوونەوەێکی قووڵ ویست و داوای لایەنەکان خوێندنەوەی بۆ بکرێ و لەو سۆنگەیەوە پێشبینی بۆ داهاتووی روداوەکان لەو پێوەندییەدا بکرێ.\nبۆ زانینی راستیەکان پێویستە بزانین رژیم لە روداوەکانی چەند رۆژی رابردوو دەیهەوێ چی نیشانی دەرەوە بدات و ئامانجی لەوە چییە؟ بێگومان ئەوەی بۆمان دەرکەوت بەهێزی و هەیمەنە و بروابەخۆبوونی ئاخوندان لەو کیشەیە دا بوو و ئەوەی پیشان درا نەتەنیا جوابی ئەمریکا ناداتەوە بەڵکو خۆشیان ناپارێزن لە هێرش بۆ سەر بەرژوەندییەکانی هاوپەیمانانی ئەمریکا. بەڵام ئایا هەڕەشە کردن لە زلهێزیکی وەک ئەمریکا لە لایەن رژیمی ئاخوندی کە توانا سەربازییەکانیان قابیلی بەراوەرد نییەو بە دڵنیاییەوە ناتوانێ بۆ ماوەێکی کەمیش لەبەرانبەر زەبرو گورزی سەربازیی ئەمریکا حۆ بگرێ، لەم کات و ساتە دا لۆژیکیە و ئایا مەبەست لەوە چیە؟\nئەوەی دەردەکەوێ ئەوەیە کە رژیمی ئاخوندی لەوە دڵنیایە کە ئەمریکا هیچ دژکردەوەێکی لەبەرانبەر ئەو کردەوە هاندەرانە نابێ، بۆ چی ؟ لەبەرئەوە نییە کە ئەمریکا بێ توانایە و نایهەوێ هێرش بکاتە سەر ئێران بەڵکو ئەوە باس لەوەدەکات کە سازان و رێکەوتنێک لە پشتی پەردەوە دروست بووە و ئەو کردەوانەش بەشێک لەو سازان و پێکهاتنەن.\nبەڵام رژیم بۆ چی پێویستی بەو سناریۆ و نمایشی هێزە هەیە. بێگومان رژیم تەنیا کێشەی لەگەڵ دونیای دەرەوە و رۆژئاوا نییە بەڵکو لە قەیرانێکی قووڵی نەمانی مەشروعیەت لە ئاستی ناوخۆشدایە و تەنانەت کێشەی نێوخۆیی ناو دەسەڵات بە ئاستێک گەیشتووە کە دزی و راورووتی باڵ و رەوتەکان بە ئاشکرا و بە بێ ترس دەکرێ و ئەو دەسەڵاتە تەنیا دەیهەوێ ئەو دۆخە رابگرێ بە هەر نرخێک بووبێ. لەوەها دۆخێکدا خۆ دەر خستن بە بەهێزی، وەک رێگە چارەیێک بۆ زاڵ بوون بەسەر تورەیی خەڵک و کپ کردنی دەنگی نارازیانی نێوخودی سیستەم دێتە ئەژمار و بو قورسایی و پرستێژی نەبوونی دەسەڵات لە ئاستی ناوچە و هێزە بەکرێگیراوەکانی دا حەیاتیە.\nرژیمی ئێران زۆر بە باشی لەوە گەیشتووە کە ترامپ سوورە لەسەر راوەستاندنیان لە زیدەخوازییەکانیان و هاوکات کەسێکە دەکرێ لەسەر بەرژوەندییە ئابوورییەکان سازانی لەگەڵ بکرێ، بۆیە هەرگێز ئاقاری رەوتەکە بەرەو ئەوە نابات کە شەرێک روبدات و یان ئەو رەوتی فشاری لەرادەبەردەرە( فشار حداکپری) بەردەوام بێ و پشتی ئابووری ئێران بشکێنێ، بەڵام هەروەک باسیشمان کرد رژیم لە رەهەندە نێوخویی و ناوچەییەکانیش پێویستی بە مانەوە و هێز هەیە و ئەوە ئەو بابەتەیە کە لە ئێستادا دەسەڵاتدارانی ئاخوندی گرینگی پێ دەدەن و دەیانهەوێ ئەو بێ هیزی و شکانە ئاشکرایە بە بەهێزی و سەرکەوتن نیشان بدەن.\nئەوەی دەکرێ وەک ئەنجام خوێندنەوەی بۆ بکەین ئەوەیە کە رژیم بە دوای تەسلیم بوونێکە كەبەردەوام بوونی زەمانەت بكات وەک دەڵێن زەرەر لە نیوەش بگەڕێتەوە و بە جارێک هەموو ئیعتبار و قورسایی لەدەست نەدات، بەڵام بێگومان ئەوەی کە لە داهاتوو دا چاوەروانی ئەو دەسەلاتە دەکات هەمان چارەنووسی دیکتاتۆرانی مێژووە و ئەگەر لەم قۆناغەش بتوانێ لەو قەیرانە دەربازی بێ بە شێوەی کاتی ، ئەوە بێگومان ناتوانێ خوی لە رقی پەنگخواردووی کۆمەڵانی خەڵکی ئێران دەرباز بکات و دواجار دەکەوێتە بەرشەپۆلی ئەو رقە پیرۆزە و کۆتایی بە کۆشکی دیکتاتۆرانی ئاخوندی دێ.\nڕێکه‌وت: 2019-06-17 12:30:55


کوردیپێدیا - ئەنجامنامەی 8ەمین کۆنگرەی ئاسایی پەیەدە\n📝 ئەنجامنامەی 8ەمین کۆنگرەی ئاسایی پەیەدە | پۆل: بەڵگەنامەکان | زمانی بابەت: 🏳 کوردیی ناوەڕاست\nئەنجامنامەی 8ەمین کۆنگرەی ئاسایی پەیەدە\nبە دروشمی ' بە یەکێتی دیموکراتیک داگیرکاری تێکدەشکێنین، بەڕێوەبەرایەتی خۆسەری بەرەو پێشەوە دەبەین و سوریایەکی دیموکرات دروست دەکەین' 8مین کۆنگرەمان لە 24 و 25ی شوباتی 2020دا بە بەشداری 650 ئەندام، میوانانی نوێنەرایەتی بەڕێوەبەرایەتی خۆسەر، پارتە سیاسیەکان، نوێنەرانی هەموو پێکهاتەکان، تەڤدەم، مەسەدە، قەسەدەقەسەدە، ئەنجومەنی ژنانی باکوور و رۆژهەڵاتی سوریا، کۆنگرەی ستار ئەنجامدرا. کۆنگرەکە بە خولەکێک ڕێزگرتن دەستیپێکرد. دوای هاوسەرۆکی پەیەدە بەڕێز ئایشە حسۆ و بەڕیز شاهۆز حەسەن قسەیان کرد و دواتر نامەی پیرۆزبایی خوێندرانەوە. هەروەها ڕاپۆرتی هاوسەرۆکایەتی، ئەنجومەنی گشتی حزب و ئەنجومەنی ژنان خوێندرایەوە و دواتر ڕەوشی ئێستا و ڕۆڵی گرنگی پەیەدە لە قۆناغەکاندا شیکرایەوە.\nئەندامانی کۆنگرەکە ڕایانگەیاند، 8مین کۆنگرەی یەپەدە لەم دۆخە هەستیار و مێژووییەدا زۆر گرنگە و ئەم کۆنگرەیە دەبێتە دەستپێکێکی نوێ بۆ ڕێگای ئازادی و پاراستنی دەستکەوتەکانی گەل و گارانتی مافەکان کە پەیەدە تێیایدا خاوەن زۆرترین ڕەنج و هەوڵدانە.\nلە کۆنگرەکەدا پشتڕاستکرایەوە کە تا ئێستاش داعشداعش مەترسی هەیە و تێکۆشانی دژی داعش گرنگە. پەیەدە هەوڵەکانی بۆ دادگاییکردنی ئەندامانی داعش لە باکوور و ڕۆژهەڵاتی سوریا بەردەوامی پێدەدات، لەبەرئەوەی تاوانیان ئەنجامداوە و پێویستە لێرە دادگاییبکرێن. لە لایەکی ترەوە دەوڵەتی تورکی داگیرکەر و چەتەکانی تاوانی مرۆڤایەتی و گوڕینی دیمۆگرافی ئەنجامدەدەن وەک بەردەوامی داعش و مەترسی سەرەکی لەسەر ئارامی هەرێمەکەمان دادەنێن. هەروەها ئاماژە بە قەسەدە، یەپەگەیەپەگە و یەپەژەیەپەژە کرا کە گەرەنتی هەبوون و مافەکانی ئێمەیە وەک پێکهاتەکانی باکووری و ڕۆژهەڵاتی سوریا. بۆیە هاوکاریکردنی ئەو هێزانە لە لایەن مادی و مەعنەویە دەبێتە هۆی پەیوەندی سەرەکی دواڕۆژ بە پێی پارتەکەمان و ڕزگارکردنی هەرێمەکان کەلە ژێر داگیرکاری دەوڵەتی تورکدان و ئەوەش ئامانجی سەرەکی کارەکانمانە.\nئەندامان کە بەشداریان لە کۆنگرەکەدا کرد، ڕایانگەیاند بەردەوامیدان بە میتۆدی سیاسەتی هێڵی سێیەمین و پێشکەوتنی پەیوەندی و ڕێککەوتنەکان کە لە خزمەتی گارانتی و مافەکانی گەلی ئێمە، پێکهاتەکانی هەرێمەکە و پاراستنی یەکێتی خاکی سوریایە، گرنگە.. هەروەها ڕۆلی ژنان لە ناو پەیەدەدا بۆ یەکسانی نێوان هەردوو ڕەگەزەکە جێگایەکی پیرۆزی هەیە. لە لایەکی ترەوە ڕزگارکردنی پیاوان و ژنان لە تێگەیشتنی جنسی بۆئەوەی خێزانێکی دیموکراتی بەرهەم بێت و پشتگیری پارتەکەمان لە شۆرشی ژنان و سەپاندنی شۆرشی کۆمەڵایەتی بەردەوام دەبێت و دەستکەوتی گرنگن کە پێویستە بەردەوامی پێبدرێت.\nلە کۆتاییدا باسی ڕۆڵی پارتەکەمان لە دروستکردنی کۆمەڵگایەکی رێکخستنکراو، زانا و ئازاد کرا، لەسەر ئەم بناغەیە کە هیچ کەسێک لە دەرەوەی ڕێکخستن نەمێنێت. لەبەرئەوەی کۆمەڵگای ڕێکخستنکراو کە خاوەن زانایەتی مێژوویی و سیاسی بێت دەتوانێت ناسنامە، خال و بەهاکانمان بپارێزێت. لەبەرئەوەی پارتەکەمان، پارتی شەهیدانە، وابەستەبوون بە بەهای شەهیدان ئەرکێکی ژیانیە کە ناتوانرێت پشتگوێ بخریت. لە کۆتایی کۆنگرەکەدا بەڕێز عایشە حسۆ و بەڕیز ئەنوەر موسڵیم وەک هاوسەرۆکی پارتەکەمان هەڵبژیردران و هەروەها 90 ئەندام بۆ ئەنجومەنی گشتی پارتەکەمان و دەستەی دیسیپلین هەڵبژێردران.\n#قەسەدە | #داعش | #یەپەگە | #یەپەژە | #26-02-2020 |\n➕ ئەم بابەتە لەلایەن: (بەناز جۆڵا)ەوە لە: Feb 26 2020 6:11PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 26 2020 6:15PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 26 2020 6:15PM باشترکراوە


ئیبراهیم عەباس: سەبارەت بە داوا لێبوردنەکەی وەزیری ناوخۆ و پارێزگاری هەولێر. – WTARIKURD\nئیبراهیم عەباس: سەبارەت بە داوا لێبوردنەکەی وەزیری ناوخۆ و پارێزگاری هەولێر.\nقاسم ئەعرەجی وەزیری ناوخۆی عێڕاق ئەڵێت کەریم سنجاری وەزیری ناوخۆی هەرێم، بەتەلەفۆن پەیوەندی پێوە کردووەو داوای لێبوردنی کردووە لەسەر لێدان لەو سێ گەنجە عەرەبەی لەهەولێر لێیان درا. هەر سنجاری ئەوەشی بەعرەجی وتووە تاوانبارە کوردەکانی هەولێر گیراون و یاسا کاری خۆی دەکات.\nنەوزاد هادی پارێزگاری هەولێریش پەیامێکی هاوخەمی داوە بە کەس و کاری سێ گەنجەکەی بەسرەو داوای لێبوردنیشی کردووە، کە ئەم کارە دوورە لە رەوشتی خەڵکی هەولێر و دژی برایەتی و تەباییە.\nداوای لێبوردنی وەزیری ناوخۆ و پارێزگاری هەولێر کە بەرپرسی ئەمنی شارەکەیە لەو سێ گەنجەی خەڵکی بەسرە کە بەسەردان هاتبوونە هەولێرو لە رۆژی ڤاڵانتاین لەجیاتی پیرۆزبایی لە خۆشەویستان، پیرۆزباییان بۆ حەشدی شەعبی لە ناو بازاری هەولێر نووسی بوو، نە کارێکی جوامێرانەیەو نە بەرپرسیاری بەرپرسەکانی حکومەتەکەی پارتی دەرئەخات، لەبەر ئەوەنا کە ئەو گەنجانەی بەسرە شایستەی لێدان و سوکایەتی و بردنی پارەکانیان بن، بەڵکو لەبەر ئەوەی لێدان و هەڵکوتانە سەر خەڵک لە هەولێر و دهۆک کە مەسعود بارزانی و موئەسەسەکەی دایهێناو جگەلەو عەرەبانەش نەک داوای لێبوردن لەکەس نەکراوە، بەڵکو هەموو جار کە لەدەنگێکی نارزای دەدرێت، هەست ناکەی ئەم شارە وەزیری ناوخۆ و پارێزگاری هەیە. بەدەر لەوەش ئەوانەی ئەم جۆرە کارانە بۆ بارزانی و بەپێی فەرمانی ئەو دەکەن، جگە لە کەسانی سەر بەدەزگای پاراستن کەسی تر نین و هەرگیز خەڵکی هەولێر و دهۆک کارێکی لەم جۆرە دەرهەق بە هیچ کەسێک ناکەن.\nئەم کولتورە ناشرینە کە مەسعود بارزانی لە کوردستان داهێنەر بوو تێدا، رەنگە یەکەم جاربێت عەرەب بگرێتەوە، هەرچەندە ئەو دیوە باشەی هەیە کە هاتنە خەتی بەرپرسە حکومیەکانی پارتی لێکەوتەوەو زوو داوای لێبوردنیان کرد، بەڵام بۆ کوردەکان پێچەوانەیە، ئاخر زیاتر لە دوو دەیە کە بارزانی بەدەبابەکانی بەعسەوە هەولێری لە یەکێتی وەرگرتۆتەوە، دەیان جار هاوشێوەی ئەم گەنجە عەرەبانە، هەر بەوە نەوەستاون لەبەرچاوی خەڵک، پەلاماری دەنگی ناڕازی و ئازا بدەن، بگرە وێنەشیان ئەگرن و بە تۆڕە کۆمەڵاتییەکانی پارتیشدا بڵاویان ئەکەنەوە.\nبێگومان جگەلە مەسعود بارزانی تاکە کەسێک جورئەتی ئەوەی نییە لەشوێنی گشتی لەهیچ کەسێک بدات و وێنەی بە تۆڕە کۆمەڵایەتییەکاندا بڵاوبکاتەوە. فەرموون ئەوە لێدان و هەڵکوتانە سەر\n1/ کەمالی سەید قادر.\n2/ جەمیل بەرواری.\n3/ دکتۆر فەرهاد پیرباڵ.\n4/ دکتۆر پشتیوان.\n5/ رابوون مەعروف.\n6/ ئیبراهیم عەباس\n7/ عەباس بریفکانی.\n8/ هێمن بنەسڵاوەیی.\n9/ هونەر عومەر کۆڕی.\n10/ هەڵکوتانە سەر بارەگای کۆمەڵی ئیسلامی و شەهید کردنی پاسەوانێکی بەردەرگا.\nهەروەک چەندان جار سوتاندنی مەکۆکانی گۆڕان و یەکگرتوو هتد. بەڵام لەهیچ یەک لەم حاڵەتانەدا هەولێر و دهۆک بێ وەزیری ناوخۆ و بێ پارێزگار بووە، چونکە فەرمانی لێدانەکان بارزانی بووە حکومەتی نێچیرڤان بارزانیش جورئەتی دەربڕینی وشەیەک و بەدواداچوونی نییەو نەبووە


وتو ویژی جوتیار جاف لە گه ل د. ئازاد موراديان چاودێری سیاسی و چالاکوانی کورد لە ئەمریکا بو رۆژنامەی باس و ماڵپەری ئاژانسی باس نیوز | Azad Moradian\n← مێزگرد: د. هۆشمه‌ند عه‌لی و د. ئازاد مورادیان له مێزگردێک له‌سه‌ر ململانێی کۆماری و دیموکراته‌کانی ئه‌مه‌ریکا ده‌دوێن\tگفتگوی سالومه رحیمی با دکتر آزاد مرادیان به مناسبت روز جهانی مبارزه با خشونت علیه زنان: تاثیر روانی خشونت ﺟﻨﺴﻰ بر قربانیان آن →\tوتو ویژی جوتیار جاف لە گه ل د. ئازاد موراديان چاودێری سیاسی و چالاکوانی کورد لە ئەمریکا بو رۆژنامەی باس و ماڵپەری ئاژانسی باس نیوز\tNov 20\nوتو ویژی جوتیار جاف لە گه ل د. ئازاد موراديان چاودێری سیاسی و چالاکوانی کورد لە ئەمریکا بو رۆژنامەی باس و ماڵپەری ئاژانسی باس نیوز ٢٠ نويمبرى ٢٠١٣\nپيشه كى ده بى بزانين كه سه ردانى به ريز مه سعود بارزانى بو ئامه د به ده عوه تى فرمى له لايه ن سه روك وه زيرانى ده وله تى توركيا ، ئاغاى ره جب ته يب ئوردوغانه وه بووه كه ئه مه ش خوى ده توانيت سه ره تاى قوناغيكى نوى له نيوانهه ريمى كوردستانى عيراق و ده وله تى توركيا دا بيت.\nComing Soon\tView all posts by Azad Moradian »\tPosted on November 20, 2013, in كوردي, لا په ره كان, وه تو ويژي, سياست \_كوردى. Bookmark the permalink.\tLeave a comment.\t← مێزگرد: د. هۆشمه‌ند عه‌لی و د. ئازاد مورادیان له مێزگردێک له‌سه‌ر ململانێی کۆماری و دیموکراته‌کانی ئه‌مه‌ریکا ده‌دوێن\tگفتگوی سالومه رحیمی با دکتر آزاد مرادیان به مناسبت روز جهانی مبارزه با خشونت علیه زنان: تاثیر روانی خشونت ﺟﻨﺴﻰ بر قربانیان آن →\tLeave a comment


میراتێک لە باوکەوە بۆ کوڕ – کوردستان و کورد\nکوژرانی پەیمان یووسفی، کۆڵبەرێکی خەڵکی سەردەشت لە تۆڕە کۆمەڵایەتییەکاندا دەنگدانەوەیەکی زۆری هەبوو. پەیمان یووسفی، خەڵکی گوندی «دەرمان ئاوێـ»ـی شاری سەردەشت کە ڕۆژی هەینی، ١٠ی خەزەڵوەر لە یەکێک لە نەخۆشخانەکانی شاری ورمێدا گیانی لەدەست دا، مانگێک پێشتر (12ی ڕەزبەر) بەهۆی تەقەی ڕاستەوخۆی هێزە چەکدارەکانی کۆماری ئیسلامی بەتوندی بریندار ببوو.\nئامارەکانی ناوەندی مافی مرۆڤی ڕۆژهەڵاتی کوردستان دەڵێن لە سێ مانگی بەهاردا 56 و لە وەرزی هاوینیشدا 66 کۆڵبەر و کاسبکار لە پێناو پارووە نانێکدا کوژرابوون و بریندار بوون. لە ماوەی یەک مانگ و نیوی پاییزیشدا 45 کۆڵبەر و کاسبکار کەوتوونەتە بەر دەستڕێژی هێزە چەکدارەکانی ڕێژیم و بەوەش ژمارەی ئەو کۆڵبەرانەی لە سەرەتای ئەمساڵەوە تا ئێستا کوژراون و بریندار بوون، گەیوەتە 167 کەس. هەروەها لە ماوەی ساڵی ڕابردوو (97ی هەتاوی)دا لانیکەم 242 کۆڵبەر و کاسبکاری کورد بەهۆی تەقەی ڕاستەوخۆ، تەقینەوەی مین، بەربوونەوە لە بەرزایی لە سۆنگەی ڕاوەدوونان و هەروەها ڕەق‌هەڵاتن لە سەرما گیانیان لەدەست داوە و بریندار بوون. وردەکارییەکان دەریدەخەن کە لەو 242 قوربانییەی ئەمساڵ 80 کەسیان کوژراون و گیانیان لە دەست داوە، هەروەها 162 کەسیش بریندار بوون.\nئەوەی لەو پێوەندییەدا جێی داخە خەمساردی و بێ‌تەفاوەتیی کۆمەڵگەیە. محەممەد سدیق کەبوودوەند، چالاکی مەدەنیی کورد کە لەپێناو بەرگری لە مافی مرۆڤدا 11 ساڵ خرایە بەندیخانەوە، لە پێوەندی لەگەڵ بەردەوامیی کوژران و بریندار بوونی کۆڵبەران بەداخبوونی قووڵی خۆی ڕاگەیاندوە. ئەو دەڵێ کوشتنی کەسانێک کە کەرامەت و شەڕافەتی خۆیان لە کۆڵ ناوە و بۆ بەدەست هێنانی لانیکەمی بژیوی ژیانیان دەکوژرێن، زۆر جێی داخ و کارەساتبارە، بەڵام لەوە ناخۆشتر بێدەنگی و خەمساردیی بەشێکی بەرچاو لە داکۆکیکارانی مافی مرۆڤە بە نیسبەت کوژرانی کۆڵبەرانی کورد.\nنرخی فوویەک لە حەرامەوە بۆ حەڵاڵ کردن


كاڵا | mamalle.com\nكه‌پسوولی كه‌ركه‌ده‌ن تایبه‌ت به چاره‌سه‌ركردنی ماوه‌ی مانه‌وه‌ی ره‌پبوونی ئه‌ندامی نێرینه و گه‌وره‌كردنی. :: كه‌پسووله‌كه تایبه‌ته به‌مانه‌وه‌ی ئه‌ندامی نێرینه بۆ زیاتر له ١١ رۆژ به‌بێ هیچ كاریگه‌ییه‌كی خراپ له‌گه‌ڵ ره‌چاوكردنی ئه‌و كه‌سانه‌ی بۆیان نابێت. :: ئه‌م كه‌پسوله یارمه‌تیده‌ر ده‌بێت بۆ گه‌وره‌كردنی زیاتر ئه‌ندامی نێرینه(چۆك). :: له‌رێگه‌ی كه‌پسوولی كه‌ركه‌ده‌نه‌وه كێشه‌ی ره‌پبوون زۆرتر [...]\n? لەوەباشتر و هەرزانتر نابێت ? باشترین ئۆفه‌ری موولابردن و لاوازكردنی مووی جه‌سته ئه‌م ئۆفه‌ره پێكهاتووه له ٢ به‌رهه‌م ? یه‌كه‌میان ٥ پارچه له‌موولابه‌ری لمی ده‌ریا به‌ناوی Mahnab كه هێنده ورده به‌ئه‌ندازه‌ی بۆدره‌ی منداڵان. پێكهاته‌یه‌كی ته‌واو سروشتییه وله‌ئاودا ده‌گیرێته‌وه و ده‌درێ له‌و شوێنانه‌ی ده‌تانه‌وێ مووه‌كه‌ی لابه‌ری دواتر ? به‌ئاو ده‌شۆردرێ و به‌بێ هیچ ئازارێك هه‌موو زۆرتر [...]\nپارە لەگەڵ بەشەخۆراك بەسەر هاوڵاتیاندا دابەش دەكرێت؟ تشرینی دووه‌م 9, 2018\nحکومەت وردەکاری موچەو دانەوەی قەرزی فەرمانبەران بڵاودەکاتەوە تشرینی دووه‌م 6, 2018\nکامیان باشترە ئاوی سەوز یان سور بۆ رادێتەر تشرینی یه‌كه‌م 24, 2018


داواکاری گشتی میسر فەرمانی کردووە 6 کەس دەستگیربکرێن لە چوارچێوەی لێکۆڵینەوەکان سەبارەت بە ڕووداوی شەمەندەفەرەکەی قاهیرەی پایتەخت کە بەهۆیەوە بە لایەنی کەم 25 کەس گیانیان لەدەست دا.\nنەبیل سادق ئەمڕۆ هەینی ئەو فەرمانەی دەرکرد پاش ئەوەی لێکۆڵینەوە سەرەتایـیەکان ئاماژەیان بۆ هەڵە و کەمتەرخەمی ئەو شەش کەسە کردبوو، لە نێویاندا شۆفێری شەمەندەفەرەکە و یاریدەدەرەکەی لەگەڵ کرێکاری بەرپـرس لە گۆڕینی ئاڕاستەی هێڵەکان.\nڕووداوەکە ڕۆژی چوارشەممە لە وێستگەی ڕەمسیسی قاهیرە بوو کاتێک شەمەندەفەرێک بە خێرایـیەکی زۆر خۆی کێشا بە بەربەستی کۆتایی هێڵێکی وێستگەکە و بەهۆیەوە تانکەری سووتەمەنی شەمەنەدەفەرەکە تەقیـیەوە و ئاگرێکی گەورە شوێنەکەی گرتەوە و لە ئاکامدا 25 کەس گیانیان لەدەست دا و زیاتر لە 47 کەس برینداربوون.\nهەر ئەو ڕۆژە هیشام عەرەفات وەزیری گواستنەوە داوای دەست لەکارکێشانەوەی کرد وەک بەرپـرسیارێتیـیەک بەرامبەر ڕووداوەکە. مستەفا مەدبولی سەرۆک وەزیر داواکەی پەسەندکرد.\nئەشەرەف ڕسلان سەرۆکی دەستەی هێڵە ئاسنینەکانی میسر ڕۆژی پـێنجشەممە لە بەردەم کۆمیتەی گواستنەوە لە پەرلەمانی وڵاتەکەی گوتی، شۆفێری شەمەندەفەرەکە پـێشتر بڕیاری بۆ دەرچووبوو کە نابێت بۆ ماوەی شەش مانگ کارەکەی بکات بەهۆی بەکارهێنانی ماددە هۆشبەرەکان، بەڵام سەرەڕای ئەوەش گەڕاوەتەوە بۆ سەر کارەکەی.


پێگە و شکۆی قوتابی لە قوتابخانە و لە خێزاندا – ده‌روونناسی\nیوسف کمال/ڕێنماییکاری دەروونی و پەروەردەیی\nقوتابی یەکێکە لە گرنگترین پێکهاتەکان لە پرۆسەی پەروەردە و فێرکردن، وە لە ناوەند و چەق ی قوتابخانەدا ئامانجی سەرەکی و خاوەن بایەخی تایبەتە، چونکە لە ڕێگای “قوتابخانە” وەک ناوەندێکی پەروەردەیی و فێربوون دنیادیدەی قوتابی بەرەو فراوانی دەچێت، وە هەروەها رۆشنبیری پەروەردەیی قوتابی گەشە دەکات قۆناغ بە قۆناغ تا دروست بوونی بیر و ئامانج و گەیشتن بە لووتکە. دواجار بەدەست هێنانی خود، ئەویش بەپێی تێپەڕبوونی کات و تەواوکردنی قۆناغەکانی خوێندن.\nزۆرکات بیرکردنەوەی هەندێک لە خێزانەکان،دایبابان بە شێوازێکە کە زۆرجار قوتابی و داهاتووی قوتابی و ژیانی قوتابیش دەخاتە مەترسییەوە، ویست و ئامانجیان دەخەنە پێش ویست و ئامانجی قوتابی و هەمیشە داوای بەدەست هێنانی نمرەی بەرز و باش و پلە بەرزی قوتابی دەکەن بە شێوازێکی نەرێنی،لە کاتیکدا ئەم لێکدانەوە و بیرکردنەوانە بەرامبەر بە قوتابی، فەرامۆشکردن و پشت گوێ خستنی توانا و بەهرە و حەز و ئارەزوو و ئامانجەکانی قوتابیە، بەرامبەر بە خودی قوتابخانە و هەروەها خودی خۆیەوە. ئەمە زۆر نالەبارتر دەبێت کاتێک بەشێک لە خێزانەکان بە هۆکاری کۆمەلێک پاساوی وەک پرکردنەوەی پێداویستی و نەبوونی کەمو کوڕی لە پێداویستی و لە ژیانی منداڵەکانیان، سەرزەنشت و زۆرجار ئازار و توندوتیژی بەکاردێنن دژ بە منداڵەکانیان کاتێک نمرەی بەرز بەدەست ناهێنن یا ئەو نمرەیە نەبوە کە ئەوان ویستوویانە، کە بەداخەوە دواتر رەنگە قوتابی لە تەمەنێکی منداڵی یا هەرزەکاری بیر و فکرەی نەرێنی و زۆرجار پەرچەکردار و وەڵامی زۆر خراپی هەبێ بۆ ئەم پاڵەپەستۆیە دەروونیە لەسەری. زۆرکات بەشێک لە مامۆستایانیش بەشدارن لەم هەڵە کوشندەیە کاتێک کە هەمان ڕێگای نەرێنی دەگرنەبەر و هەروەها نەزانین لە گەیاندنی پەیامەکان بۆ قوتابی، چونکە وەک دەزانین کۆمەڵێک ڕێگا و ڕێسای زانستی هەن بۆ چەسپاندن و گەیاندنی پەیام و بیرو فکرە ئەرێنییەکان بۆ قوتابی بە شێوازێکی ئەرێنی و کارتێکراو وەک دۆزینەوەی خولیا و ئامانجەکان، دواتر هاندان و پاڵپشتی ئەرێنی بەردەوام، هەروەها رەفتارکردن و گەیاندنی پەیامەکان بە شێوازێکی ئەرێنی و گونجاو لەگەل قوتابی.\nبۆیە پێویستە پێگەی قوتابی لە قوتابخانە و لە خێزاندا بە گرنگی و بایەخەوە لێ ی بڕوانرێت، چونکە لە ڕەهەندی پەروەردە و هەروەها سایکۆلۆژیا چەند دیوێکی شاراوە لە ژیانی قوتابی دا هەن، کە پێویستە مامۆستا و خێزان و ڕێنماییکاران بەدوای دابگەڕێن و بیزانن تا بگەن بە چەقی توانا و بیر و ئامانج ی قوتابی و دواتر هاوکاریکردن و هاندانی قوتابی و کارتێکردن تا خۆدۆزینەوە و بەدەست هێنانی خود لای قوتابی، کە ئەویش خۆی لە چەند خاڵێکدا دەبینێتەوە.\n١- گۆشەنیگای قوتابی:\nخاڵی سەرەکی و پێویست ئەوەیە کە بزانین قوتابی خۆی لە چ گۆشەنیگایەکی خوێندن و قوتابخانە دەدۆزێتەوە، ئایا توانا و لێهاتووییە شاراوەکانی لە چی بوارێک و لە چی وانەیەکە؟ ئایا کام بابەت و وانەی لا خۆشەویستە؟ تا زیاتر هانی بدەین وە لە هەمان کاتدا لە کامە بابەت و وانە هەست بە سستی و لاوازی دەکات؟ تا بەرەو باشتری ببەین، ئایا تا چەند ژینگەی دەروونی ئارام و لەبارە؟ بۆ گەشەکردن و فراوانی بیر و هۆش و ئارەزوو و ئامانجەکانی!، کە بێگومان پێویستە لەسەر خێزان و مامۆستایان هاوکار و هاندەر بن بۆ ڕەخساندنی ژینگەیەکی لەبار و گونجاو لە هەموو ڕوەکان کە لەم خاڵە و خالەکانی تر باسیان دەکەم. کە بێگومان هەموو ئەمانە دەبن بە پاڵنەر و پاڵپشتێکی تەواو بۆ قوتابی و دەبێتە هۆی درووست بوونی متمانە و بڕوابەخۆبوون، وە دواتر سەرکەوتنی بێ سنووری قوتابی.\n٢- کەرامەت و کەسایەتی قوتابی\nزؤركات لە سیمینار و لە خولەکاندا ئێمە وەک ڕێنماییکاران ئاماژە بە سایکۆلۆژیای قوتابی دەدەین لە ڕووی تەمەن و ڕەگەز، منداڵ و هەرزەکاران کە بێگومان جیاوازی لەنێوان هەموو ئەم گۆڕاوە دیمۆگرافیانە هەیە و پێویستە بەپێی قۆناغ و تەمەن هەڵسوکەوتیان لەگەل بکرێ چی لەلایەن خێزان و هەروەها مامۆستایانیش، چونکە زۆرجار بەهۆی وشەیەکی نەرێنی یا کاردانەوەیەکی نەرێنی خێزان و مامۆستا لە بەرامبەری ئەوا ڕوبەڕووی حالەتێکی دەروونی خراپ و زۆرکات گۆشەگیری و دارووخانی دەروونی دەبێتەوە، و هەست بە لاوازی پێگەی کەسایەتی و کەرامەتی خۆی دەکات لە بەرامبەر قوتابیان و هاوپۆل و هاو تەمەنی خۆی، تایبەت لە قۆناغی هەرزەکاری کە یەکێکە لە قۆناغە هەستیار و تایبەتەکان و مامەلەکردن لەگەل ئەم قۆناغە پێویستە بە هەستیارییەوە بێت، بۆیە پێویستە هەموومان لەبەرامبەر ئەو بەرپرسیاریەتیە پەروەردەیی و مرۆڤایەتیە بین بۆ ئێستا و داهاتووی قوتابی و هەرگیز لە کەرامەت و کەسایەتی قوتابی نەدەین، لەبەرامبەر ئەوە هەوڵ بۆ درووست بوونی پێگەیەکی بەهێز و کەسایەتیەکی پێشەنگ بدەین، چونکە داهاتووی وڵات ئەوانن وە گرنگیدان پێیان خالی سەرەتای پەروەردەیەکی درووست و کاریگەرە.\nلە پاڵ زانست و فێربوون و خوێندن، چەند تابلۆیەکی شاراوەی رەش و سپی هەن لە قوڵایی ناخ وتوانای قوتابی، کە پێویستە مامۆستایان و ڕێنماییکاران و خێزانیش درکی پێ بکەن و هاوکاریان بن لە بۆیەکردن و ڕازاندنەوەی ئەم تابلۆ شاراوانە، کە بریتین لە چەندان بەهرەی جۆراوجۆر و تایبەت، چونکە لە ناوەندی خوێندن دا جیا لە زانست و فێربوون و پەروەردە، بە ڕوانگەیەکی هەمەچەشن پێویستە گرنگی بە دۆزینەوەی بەهرە شاراوەکانی قوتابی بدرێ تا ببێتە هۆی بەهێزکردنی پێگەی قوتابی، و دواجار حەزی خوێندن و خۆشەویستی بۆ قوتابخانە و مامۆستایان بەهێزتر بێت، دەتوانین بەهرەی قوتابی دابەش بکەین بۆ سەر دوو جۆر ئەوانیش (بەهرەی تایبەتی کە بریتین لە، وێنەکێشان، دەنگخۆشی،نواندن،هونەری بە گشتی، وەرزشی)..هتد وە هەروەها (بەهرەی زانستی، وەک بەهرەی ئامێر و تەکنەلۆژیا، تاقیگە و کەلوپەلی تاقیگەیی)..هتد\nهەندێ کات بەهرە دەبێ بە ئامانج وئەگەر بێتە دی بۆ مرۆڤ ئەوا بێ گومان مرۆڤێکی سەرکەوتووی لێدەرەچێ لەم بووارە، وە زۆبەی کەسانی بەناوبانگ لە دونیا و تەنانەت لە ولاتی خۆشمان بریتین لە کەسانی ڕاگەیاندکار، وەرزشی، هونەری، نووسەر و ئەدیبان، کە ئەوانیش لەم بەهرە و پێگە جۆراوجۆرانە خۆیان دۆزیوەتەوە و بوونەتە کەسانی ناسراو و بەناوبانگ،\nکەواتە بۆمان دەرەکەوێ و دەبێت ئەوە بزانین کە گرنگە پەروەردەکاران کە بریتین لە مامۆستایان و خێزانی قوتابی و ڕێنماییکران و ستافی کارگێڕی قوتابخانە هەمیشە هاندەر و پالپشت و پالنەری قوتابی بن و هەمیشە بە چاوی ئومێد و بایەخەوە لە قوتابیان بڕوانن تا قوتابی خۆشەویستی ماڵ و خێزان و قوتابخانە و مامۆستا و خودی خۆی بەدەست بێنێت و بتوانێ پێگەیەک بۆخۆی دابنێت، هەروەها مامۆستایان و بەخێوکاران بەم هاندانە بتوانن رۆژانێک شانازی بەخۆیان و دلسۆزی خۆیان بکەن لە پێگەیاندنی تاکێکی سەرکەوتوو.\nمیران ئاوات زوھدی/ دەروونناسی کلینیکی لە زۆر شوێنی ئەم دنیایەی تیایدا دەژین بەکارھێنانی مادە ھۆشبەرەکان …


بۆ هاوپەیمانی هیواو میدیاکانی ميحوەری مقاومە - سیامه‌ند سێلکی\n3/2/2021 - 17:36\nئێوە زۆر جار بەحساب ڕەخنە لەحکومەتی هەرێم دەگرن گوایە موچە دەداتە هێزەکانی پێشمەرگەی ڕۆژو ، پێتان وایە ئەوە بەهەدەردانی داهاتی گشتیە !\nلای هەموو کوردێکی دڵسۆز ڕوونە بەدرێژایی شەڕی داعش پێشمەرگەی ڕۆژ دڵسۆزانەو فیداکارانە بەرگریان لەخاکی کوردستان کردو،لەو پێناوەشدا دەیان شەهدیان پێشکەشی خاکی کوردستان کردو دەیانی دیکەش بریندار بون و بەشێک لەجەستەی خۆیان لەدەست داوە .\nبۆیە بەهەموو پێوەرێک ئەرکی حکومەتی هەرێمە ژیان و گوزەرانی کەسوکاری ئەو شەهیدانە و پەککەوتەکانی سەنگەر دابین و مسوگەر بکات، بەم پێیە ڕەخنەکەتان لەم بارەوە دوورە لە لۆژیک و عەقلانیەت و جگە لەهەوڵێک بۆ هاندانی شەقام و هێزە عەرەبیەکان دژی کورد چیتر نیە ، ئاخر ئەگەر ئێوە ڕاست دەکەن و مەبەستان لەم قسەیە خەمخۆری و پەرۆشیتانە بۆ بەفیرۆنەدانی داهاتی گشتی و هێندە لەخەمی ژیان و پژێوی خەڵکی کوردستان و هەموو ئێراقن، دەسوکە ڕەخنەیەکیش ئاڕاستەی دەسەڵاتی مەزهەبیەکانی بەغدا بکەن و پێیان بێژن\nبڕینەوەى مووچە بۆ هەزاران پاسداری ئێرانی كه لە شەڕەکانی ئێراق و سوریا و لوبنان کوژراون بەفیرۆدانی داهاتی گشتی ئێراقە ، بڕینەوەی موچە بۆ دەیان هەزار چەکداری حزب اللەی لوبنان و هێزەکانی فاتمیونی ئەفغانستان و زەینەبیەکانی سوریا بەفیرۆدانی داهاتی گشتی ئێراقەو زۆڵمێکی گەورەیە لەخەڵکی ئێراق .\nبێ گومان هەمووتان (پەرلەمانتارانی هیواو هاوبیرەکانتان لەستاندەرو لڤین و ئاوێنەو ،شارپرێس ) و هاوشێوەکانیان زۆر باش ئەو ڕاستیەی سەرەوە دەزانن و ئاگاداری ئەوەن کە مانگانە دەیان و سەدان ملیون دینار بۆ مووچەو خەرجیەکانی ئەو تاقم و گروپە چەکداریانەو خەڵکی دیکەش کە سەر بەمیحوەری مقاوه‌مەن سەرف دەکرێت، بەڵام لەبەر ئەوەی ئێوەش بەشێکن لەو بەرەیەو لەدژایەتی کردنی قەوارەی فیدراڵی کوردستاندا هاوهەلۆێست و هاوڕان، پێتان وایە ئەوە بەفیڕۆدانی داهاتی گشتی نیەو ئەرکی حکومەتی ئێراقە هاوکاریان بکات .\nبەڵام بەغەدرو زوڵم دەزانن کە حکومەتی هەرێم مووچە بەو شەهیدە سەربەرزانە بدات کە بەگیانی خۆیان بەرگریان لەخاک و خەڵکی کوردستان کرد ! ئەمە ڕاستی دوو ڕوویی ئەو گوتارە پڕ لەچەواشەکاریەیە کە ئێوە بەرامبەر هەموو پرسەکان هەتانە، بۆیە هێندە نەماوە ماهیەتی ڕاستەقینەتان وەکو کومەڵێک کەسی خاڵی لە بەهاو قیەمی ئەخلاقی و هەڵگەڕاوە لەخەڵک و خاکی کوردستان بۆ ڕای گشتی ڕوون دەبێتەوەو دەکەونە بەر نەفرەتی هەموو کوردستانیەکی دڵسۆزو وڵاتپارێز .


کێ دەتوانێ پشتگیری زمانی دایک بە دەستبێنێ ؟\nئەو منداڵەی کە بێجگە له زمانی سویدی و زمانی دایکی و تەنها یەک زمانی تری لە بەخێوکەرو سەرپەرشتیاری هەبوو، بە شەرتێک منداڵەکە تەمەنەکەی گونجاو بێت کە زمان فێر بێت بە شێوازێکی بنچینەیی زۆر ئاساییانە دەتوانێ پشتگێری زمانی دایک بەدەست بێنێ.\nچ شتێک بکەم بۆ ئەوەی بمەوێ منداڵەکەم پشتگیری زمانی دایکی بەدەست بێنێ ؟\nلە رێی باخچەی بنەڕەتی منداڵانەوە دەتوانی داخوازی خۆت بۆ بەدەستهێنانی پشتگیری زمانی دایک بۆ منداڵەکەت داوا بکەیت. پاشان لە لایەن بەرێوەبەری باخچەبنەڕەتییەکەوە داواکاری بەرز دەکرێتەوە بۆ ( فەرمانگەی یەکەی زمانی دایک) بۆئەوەی منداڵەکەت هەلی بۆ بڕەخسێ ناوی تۆمار بکرێت بۆ فێربوونی زمانی دایک. دوای ناوهاتنەوەی منداڵەکەت، لەلایەن باخچەی بنەڕەتییەوە پەیوەندی بە مامۆستایەکی زمانی دایکی منداڵەکەوە دەکرێ بۆ ئەوەی بزانن چ پێداویستییەک و یارمەتییەک لەبەر دەستە بۆ ئەو منداڵە کەچۆن دەتوانرێ کۆمەکی بۆ فەراهەم بکرێ.\nبۆچی گرینگە کە منداڵ زمانێکی بەهێزی دایکی هەبێ ؟\nبوار بە منداڵ دەدات کە لە پەیوەندیکردندا لەناو خێزان و لەگەڵ خزمەکانیدا هاوهەستبێت، وە لەئەنجامی زمانێکی بەهێزی دایکەوە زمانی سویدیشی بەهێزتر دەبێت . یەکێتی کۆمەڵانی دەوڵەتە ئەوروپییەکان هەستان بە داڕشتنی ٨ کلیلی لێهاتویی ، کە ئەمە پێویستە هاوڵاتییان پەیدای بکەن. دوو لەو لێهاتوییانە توانابوونە بەسەر دروستبوونی پەیوەندی و دانوستاندن لە نێوان زمانی دایک و زمانی بێگانە چونکە شارەزایی وئاگاداربوون لە کولتوور دەست لەناو دەست لێهاتووییەکی تر دەبەخشێ بە زمان.\nلە چ تەمەنێکەوە منداڵەکەم دەتوانێ پشتگیری زمانی دایک بە دەستبێنێ ؟\nلەو کاتەوەی کە منداڵەکەت دەچێتە باخچەی بنەڕەتی منداڵانەوە ئەوەش پابەندە بە هەل و مەرجەکانەوە.\nلە کوێ دەبێ منداڵەکەم پشتگیری زمانی دایک وەربگرێ ؟\nمامۆستای زمانی دایک چاوی بە منداڵەکە دەکەوێ لەو باخچەی بنەڕەتییە منداڵانە نێزیکەی کە کەوتۆتە ئەو ناوچەیەی ژیانی لێدەبەنە سەر .\nمامۆستایەکی زمانی دایک چۆن کار دەکات ؟\nئێمەش هەر وەک هەموو ئەو کارمەندانەی کە لە باخچەی بنەڕەتی کاردەکەن پلانی فێربوون و رێبازی تایبەتی خۆمان هەیە.\nئێمەش هاوکارین لەگەڵ هەموو ئەو چالاکیە بەکۆمەڵەی بە کۆی منداڵەکان دەکرێت . سەرجەمی ئەو پێکهاتە کولتورییە ، گەشە بە توانای منداڵ دەدات کە لەو کلتوورە جیاوازانە تێبگات ، ئەمەش هەموو دەبنە کەرەسەیەک کە منداڵ باشتر تێبگا لەو دونیایەی کە لەدەوروبەری خۆیدایە.\nکێ حەقی ئەم کارانە دەدات ؟\nمنداڵەکەم لە هەمان کاتدا دەتوانێ مامەڵە لەگەڵ چەند زمانێک بکات ؟\nمنداڵ دەرەقەتی هەیە بەسەر چەند زمانێک\nچی بکەم کە یارمەتی منداڵەکەم بدەم کە زمانێکی بەهێزی دایکی هەبێ ؟\nزۆر قسەی لەگەڵ بکە، زمانێک بەکاربهێنە کە لەئاستێکی هەندێ بەرزتر بێت بۆ دەوڵەمەند بوونی زمانی منداڵەکەت .\nئەوە گرینگە کە بە زمانێکی ڕاستەوخۆ و ڕەوان قسە لەگەڵ منداڵەکەت بکەی بۆ نموونە ( دەتوانی ئەو ئۆتۆمۆبیلە سورە بخەیتەوە ناو سەبەتەکە) لە جیاتی ئەوەی پێی بلێی ( ئەمە بخەرە ئەوێ ) .\nلە کتێبخانە کتێب قەرز بکە ، خوێندنەوە زۆر گرینگە . یەکتربینینی ئەو کەس و منداڵانەی بە زمانی دایک قسە دەکەن.\nئێمە قسە دەکەین لە ماڵدا، ئەبێ ئەوە باش نەبێ کە ئەوە هەڵبژێرین بە زمانی سویدی قسە بکەین ، لەگەڵ ئەوەشدا زمانی سویدی زمانی دایکمان نییە. هەموو کات وا باشترە کە بە زمانی دایکمان قسە بکەین ، ئەو زمانەیە کە توانات بەسەریا دەشکێ ، زۆر باش پێی دەئاخفی ، دەبڕینی جۆراوجۆرە ، هەستەکان ، ڕەنگجودایی . لەم رێگایەوە گوێبیستی منداڵەکە دەبین لەگەڵ خۆیدا زمانێکی پڕ و ڕەوانی لە ئامێز گرتووە.


بانکەکانی پشتیوانە [الاعتماد] لای حکومەتی بۆرجوازی کۆماریی مانەوە، واتە لای کەرتی تایبەتی، بێگومان بە چاودێریی دەوڵەت، بەھیچ کلۆجێک بواری ئەوە نەدەدرا، ئەو بانکانە بکرێنە خزمەتکاری خۆبەڕێوەبەرایەتی، گەرچی بارەکە ئاواھی بوو، ھەندێک ھەرەوەزی ھەر بەردەوامبوون و بەوە پشتیانبەستبوو، کە لە شۆڕشی تەموزی ١٩٣٦ دەستخرابوو، سەرباری ئەو دەستکەوتەش بەناچاریی دەستیانگرت بەسەر ھەندێک کەلووپەلی حازربەدەستدا، بۆ نموونە خشڵ و زێڕ و زیو و پاشماوەی دێرینی پەرستگەکانی فرانکیەکان، ئەودەمە (کۆنفیدرالی نیشتمانی بۆ کار) پێشنیاری دامەزراندنی (بانکی کۆنفدرالی) کرد، بەڵام گوزەراندن و بەڕێکردنی پێشبڕکێی سەرمایەی پارەیی، جۆرێک بوو لە جۆرەکانی خەو وخەیاڵ، ئەو دەمە گواستنەوەی سەرمایەی پارەیی بۆ دەستی پرۆلیتاریای ڕێکخراو تەنھا چارە بوو، بەڵام (کۆنفدرالی نیشتمانی بۆکار) نەیدەوێرا بەو ئاڕاستەیە کاربکات و زیاتر ھەنگاوبنێت،چونکە بەندی "بەرەی میلی" بوو.\nئەو بەرەیە بەربەستی سەرەکی بوو، خۆراک بەخشەکەشی سەرکردە ڕامکارە [سیاستەبازە] جیاوازەکانی ئیسپانیای کۆماریی بوون، خۆبەڕێوەبردنیان بەوە تاوانباردەکرد، کە گورزی کوشندە لە "بەرەی میلی" دەوەشێنن، بەواتایەکی دیکە لە یەکێتی چینی کرێکار و وردەبۆرجواز، ئەو ڕەخنەیەشیان تێپەڕکردن و جێبەجێکردنی گەمە فرانکیەکە بوو، خودی ئەو گەمەیە گڕخۆشکەری ئەو ڕەخنەگرانە بوو، ھەر ئەو‌انیش بوون، کە بەھەموو فڕوفێڵ و تەڵەبازییەک ئەوەیان ڕەتدکردەوە، چەک بە پێشڕەویی ئازادیخوازی ناوچەی ئاراگۆن بدەن، چاری ناچار ئەوان بەدەستی بەتاڵەوە بەڕووی گولەڕێژەکانی فرانکۆ ڕاوەستانەوە، کەچی دواتر ئازادیخوازەکانیان بە سڕ و سستی و بەستەڵەکی تاوانبارکرد.\nبە ڕاگەیێندراوی ٧ی تشرینی یەکەمی ١٩٣٦ڕەوایی بە بەشێک لە ھەرەوەزییە کشتوکاڵیەکانی دێھاتەکان درا، ئەو دەمە ئەریبە Aribe وەزیری کشتوکاڵ بوو، ئەو کەسێکی کۆمونیست بوو، دژایەتیکردنی ھەرەوەزیی لە شادەمارەکانیدا ھاتوچۆی دەکرد. زۆر بەتاسەی ئەوەوە بوو، کە جوتیارانی ھەرەوەزییەکان بەگومان و نائومێد بکات، تەندروستی ھەرەوەزییەکانی خستەژێر باری ھەندێک بنەمای بێبەزەییانە و ئاڵۆزەوە، ماوەیەکی دیاریکراوی بەسەر ھەموو ئەو ھەرەوەزییەکان‌دا سەپاند، کە لە کاتی خۆیدا یاسایینەکراون، ئەوانە ھەموو یاساخن و دەبێت بۆ خاوەنەکانی پێشووتریان بگێڕدرێنەوە، ئەو کەسە واتە ئەریبە جوتیارانی ھاندەدا، تا نەچنە ھەرەوەزییەکانەوە و نەفرەتییدەکردن*، کانونی یەکەمی ١٩٣٦، لە وتەیەکدا بۆ زەمیندارە گچکە و تاک و تەنیاکان، وتی تفەنگەکانی پارتیی کۆمونیست و حکومەت لەبەردەست و لە خزمەتی ئەواندایە، بەبێ ئەوەی ھیچ بەسەر ھەرەوەزییەکاندا دابەشبکات، پەینی ھاوردەی بەسەر ئەواندا دابەشکرد، ئەو ھاوەڵی کوموریرا بوو. کوموریرا بەرپرسی گشتی ئابووری ناوچەی کاتالۆنیا بوو، بەجووتە زەمیندارە گچکەکان و ناوەندەکان و بازرگانەکان و تەنانەت خاوەنداراییە گەورەکانیش، ھەموو ئەوانەیان لە سەندیکایەکی کۆنەپارێزدا گردکردەوە، ھەروەھا لە بەرشەلۆنە ڕێکخستنی ئازوقەیان لە سەندیکا کرێکارییەکان سەندەوە، دایانە دەست فرۆشیارەکانی [باییعەکانی] کەرتی بازرگانی تایبەت.\nلە دوا وەرچەرخاندا دوای وردوخاشکردنی پێشڕەویی شۆڕشگێڕی بەرشەلۆنە، ھاوپەیمانیی حوکمەتی بەبێ سڵکردنەوە ئایاری ١٩٣٧ بە شێوازی سەربازیی خۆبەڕێوەبەریی کشتوکاڵی تەفروتوناکرد، ڕاگەیێندراوی١٠ی ئابی ١٩٣٧ دەرکرد بەو ڕاگەیێندراوە "ئەنجومەنی بەرگری ھەرێمیی" ناوچەی ئاراگۆنی ھەڵوەشاندەوە، گوایە لە دەرەوەی " دەسەڵاتی ناوەندە"، (جواکین ئاسکاروز Joaquin Ascaso چالاکی بەوە تاوانبارکرد، کە گوایە "خشڵ و زێڕ و زیوی" فرۆشتووە، لە ڕاستیدا ئەو تەنھا ھێندەی فرۆشتبوو، کە بۆ دابینکردنی کەلوپەلی ھەرەوەزییەکان تەرخانکرابوو، پاش ماوەیەکی کەم تیپی یازدەی گەڕۆک بە سەرکردەیی ئەفسەر لیستێرLister ستالینیست و بە پشتیوانی زرێپۆشەکان ھێرشیکردە سەر ناوچەی ئاراگۆن، بەرپرسەکانی ھەرەوەزییەکانی دەستگیرکرد، بنکەکانی قفڵدان و ھەموو لیژنەکانی ھەڵوەشاندنەوە، فرۆشگەکانی شارەوانییەکانی تاڵانکردن و دەزگەکانیانی شکاندن، (ڕۆژنامەی کۆمونیست)یش نەفرەتی خۆی ئاڕاستەی ھەرەوەزیی کرد و بە تاوانی " ھەرەوەزیی سەپێندراوی ناچاریی" تۆمەتباریکرد ئەو کەسە ستالینیستە لە ٣٠٪ ھەرەوەزییەکانی تەفروتوناکرد، ئەوەش کە مایەوە، لەبەر ئەوەبوو کە شێوازی داپڵۆسینی ستالینیستی نەیتوانی بەتەواوی جوتیاران ناچاربکات ببنە زەمینداری کەرتی تایبەتی، ھەر ئەوەندەی تیپەکی لیستێرLister تێپەڕبوو، جوتیاران ھەموو ئەو گرێبەستانەیان دڕاند، کە بە زەبری دەمانچە واژۆکرابوون، سەرلەنوێ جارێکی دیکە دەستکرایەوە بە درووستکردنەوەی ھەرەوەزییەکان، دەربارەی ئەو گ. مونیسG Munis نووسیویەتی "یەکێک لە بازنە نموونەییەکانی شۆڕشی ئیسپانیا ئەو کارانەی ئەنجامدا، ھەرچەندە تۆقاندنی حکومەتی و ھەڕەشھی گەماڕۆی ئابووریی لەئارادابوو، جوتیاران لەسەر بڕوابوونیان بە سۆسیالیزم جەختیانکردەوە" دروستکردنەوەی ھەرەوەزییەکانی ئاراگۆن کارێکی زۆرگران نەبوو، پێویستی بە پاڵەوانییەکی مەزن نەبوو، دواتر پارتیی کۆمونیست ئەوەی تێبینیکرد، کە زیانێکی زۆری لە ھێزە زیندووەکانی ئابووریی دێھاتی داوە، ھەروەھا بەگشتی لە بەرھەمھێنان و نەبوونی ھێزی کار و ڕوخانی ورەی جەنگاوەرانی بەرەی جەنگ، بەجۆرێکی مەترسیدار بوونە ھۆی بەھێزبوونی چینی مامناوەندی زەمیندارەکان، ئەو پارتییە ویستی ھەڵەکانی خۆی چاکبکات، گەرەکی بوو گیان بە جەستەی ھەرەوەزیەکاندا بکاتەوە، بەڵام کار لە کار ترازابوو، ھەوڵەکانی ناکام بوون، چونکە ھەرەوەزییە تازەکان، نەیانتوانی نە ڕووبەرەکان و نە ژمارەی کارگەران و نە چلۆنایەتی زەوییەکانی ھەرەوەزییە کۆنەکان دەستبخاتەوە، زۆر لە کارگەران لە ترسی داپڵۆسیین خۆیان گەیاندبووە بەرەی جەنگ، ھەندێکیشیان بەندکرابوون.\nلە ناوچەی لوڤان Lovan، لە کاستیل Castel ، لە ھەرێمەکانی ھویسکا Huesca و تێرویل Teruel ، کۆمارییەکان بەھەمان شێوە ھێرشی چەکداریان کردە سەر خۆبەڕێوەبەرییە کشتوکاڵییەکان، بەڵام تاڕادەیەک خۆبەڕێوەبردن بە زیندووی مایەوە، بەتایبەتی لەو جێگانەدا کە نەکەوتبوونە ژێردەستی فرانکیەکان، بەتایبەتی لە لوڤان.\nلە ڤالێنسیا ڕامیاریی حکومەت دەربارەی سۆسیالیزمی کشتوکاڵی دێھاتی، ڕامیارییەکی تەمومژاوی بوو، ئەوەش لە ھەرەسی کۆماری ئیسپانیا بەشداربوو، بێجگە لەوە جوتیارە ھەژارەکانیش خەباتکردنیان لەپێناوی کۆمارییدا بە خەباتی خۆیان نەدەزانی بەرژەوەندەییەکانی خۆیان تیادا نەدەبینی.\nبیرۆکراتیی بەڕێوەبەرایەتی سۆسیالیستە دەسەڵاخوازەکان، بە ھەڵمەتێکی نەخشەداڕێژراو لە ڕێگەی ڕۆژنامە و ڕادیۆوە ھێرشیاندەکردە سەر سەرکەوتنەکانی خۆبەڕێوەبەری، ڕاستوڕەوانی خۆبەڕێوەبەرایەتیان خستە خانەی گومانەوە، بەنەفرت و سەرزەنشتکاریی گورزی خۆیان لێ وەشاند، حکومەتی ناوەندیی ئەوەی ڕەتکردەوە، کە ھیچ پشتتیوانەیەک بە خۆبەڕێوەبەرایەتی کاتالۆنیا ببەخشێت، ئەو دەمە کەسێکی ئازادیخواز شالیاری ئابووریی کاتالۆنیا بوو، لە خەزێنەی سندوقی پاشەکەوت ملیاردێکی بە خۆبەڕێوەبەری کاتالۆنیا بەخشی، بەڵام دواتر کومویرا ستالینیست بووە وەزیری ئابوری و ھەموو کارگەکانی خۆبەڕێوەبەرایەتی لە کەرەسە سەرەتاییەکان بێبەشکرد و کەرەسەکانی بەکەرتی تایبەت بەخشی، بێجگە لەوەش بەڕێوەبەریی کاتالۆنیا پێویستییەکانی خۆی لە ھەرەوەزییەکان کریبوو، کەچی ئەو کەسە ستالینیستە پێدانی ئەو بڕەشی لەبیری خۆی بردەوە و بەھاوبەشیکراوەکانی نەیدا.\nحکومەتی ناوەندیی ھەموو ئامرازەکانی خنکاندنی ھەرەوەزییەکانی بەدەستەوەبوو، خۆماڵیکردنی ھاتوچۆ بەھۆی ئەوەوە ڕێگەی بۆ خۆشبوو، تا بتوانێت خۆراکی ھەندێکیان ببەخشێت بە ھەندێکی دیکەیان، بێجگە لەوەش لەجیاتی ئەوەی پۆشاکی سەربازیی لە ھەرەوەزییەکانی چنیین بکڕێت، لە دەرەوە ھاوردەیدەکرد، ھەروەھا بە بەھانەی بەرگری نیشتمانییەوە بە ڕاگەیێندراوی ٢٢ی ئابی١٩٣٧، ڕاگەیێندراوی تشرینی یەکەمی١٩٣٦ی ناکاراکرد، ڕاگەیێندراوی ناکاراکراو بۆ بەھەرەوەزییکردنی دامەزراوەکانی کانزایی دەرکرابوو، بیانووی ئەو ناکاراکردنەش ئەوە بوو، کە گوایە "سەرپێچییە لە ھۆشمەندیی دەستوور"، سەرباری ئەوەش ھەموو ئەو فەرمانبەر و بەڕێوەبەرە زلانەی کە خۆبەڕێوەبردن وەلاینابوون،گەڕاندنییەوە سەر جێگەکانیان، ئەوانە ھەموو کەسانی ڕقئەستوور و تۆڵەچی بوون.\nبە ڕاگەیێندراوی ١١ی ئابی ١٩٣٨ خاڵی کۆتایی خرایە سەر چڕکردنەوەی پیشەسازیی جەنگی و کرایە خزمەتکاریی شالیاریی پڕچەککردن، ژمارەیەکی لەڕادەبەدەر لە کەسانی بیرۆکراتی سەر بە پارتیی خزێنرایە نێو کارگەکانییەوە، ئەو کەسە بیرۆکراتانەش زیاتر لەوانە بوون، کە تازەکی چووبوونە پارتیی کۆمونیستەوە، کرێکاران لە ھەلومەرجێکی زۆر نالەباردا ئەو دامەزراوانەیان دامەزراندبوو، بەو دەستێوەردانە چاودێرکردنی بەرھەمھێنانیان لەدەستچوو.\nتا سەردەمی وردوخاشکردنی ئیسپانیای کۆماری خۆبەڕێوەبەریی پیشەسازیی کاتالۆنیا و لقەکانی دیکە بە زیندوویی مایەوە، بەڵام دەرووەکانی فرۆشتن و ساخکردنەوەی لەدەستدابوو، چونکە حکومەت ھەموو پشتیوانەیەکی کڕینی لێ دابڕیبوو.\nبەکورتی ھەر کە ھەرەوەزییەکانی ئیسپانیا لەدایکبوون، سنووردارکراون و لە مەنگەنەی توندوتۆڵی جەنگ دران، بەڵام وانەیەکی بەھێز و بزوێنەری لە دوای خۆی جێھێشت، ھەر ئەوەش ئاوای لە(ئێما گۆڵدمان) کردووە، تا بڵێت "با لە دوایین وەرچەرخانیشدا فرانکۆ سەرکەوتووبووبێت،بەڵام گردکردنەوەی پیشەسازییەکان و زەوییەکان مەزنتریین دەسکەوتی ھەر قۆناخێکی شۆڕشگێڕە، ئازادیخوازان تەفروتوناکران، بەڵام بیرۆکەکەیان بە زیندووی دەمێنێتەوە" ڕۆژی ٢١ی تەموزی ١٩٣٧ لە بەرشەلۆنە لە وتەیەکدا (ڤێدریکا مونسنی) ناوەڕۆکی دوو ئەلتەرنەتیڤی خستەڕوو "لەلایەک لایەنگرانی دەسەڵات و ئابووری ئاڕاستەکراو لەلایەن دەوڵەتەوە، ڕێکخستنی کۆمەڵایەتیی ھەموو خەڵک دەکاتە سوخرەکێش و دەوڵەتیش دەکاتە خاوەنکار و جامبازێکی زەبەلاح، لەلایەکی دیکەوە خستنەگەڕی کانەکان و کێڵگەکان و کارگەکان و پیشەکان لەلایەن چینی زەحمەتکێشانەوە، کە لە فیدریالییە سەندیکاییەکاندا ڕێکخراوە"، دەشێت سبەینێ پرس و گرفتی ھەموو سۆسیالیزم بێت.\n* بابەتێکە لە پەرتووکی (التحرریة من العقیدة الی الممارسة)ی دانییل گرین.


هەیٸەتێکی سەرکردایەتی یەکیەتی لاوانی دیموکراتی کوردستانی ٸێران سەردانی رێکخراوی لاوان\nدوانیوەرۆی رۆژی دووشەممە 21ی مای 2019 ی زاینی هەیٸەتێکی یەکیەتی لاوانی دیموکراتی کوردستانی ٸێران بە سەرپەرشتی بەرێز عومەر فەخرەدین فەر سکرتێری یەکیەتی لاوانی حدکا و هەیٸەتێکی هاورێی بە مەبەستی نوێکردنەوەی دیدارو تاوتوێکردنی چەند بابەتێکی تایبەت بە لاوانی كوردستان، سەردانی رێکخراوی لاوانی خەباتیان کرد و لە لایەن بەڕێز فواد جەعفەری بەرێوەبەری رێکخراوی لاوانی خەبات و بەڕێز سارۆ حسێنی ئەندامی دەستەی بەرێوەبەری و هەیٸەتی هاوڕێیان بە گەرمی پێشوازییان لێکرا.\nبە پێی هەواڵ هەردوو لایەن وێرای تاوتوێکردنی دۆخی ٸێستاو ٸەو قەیران و کێشانەی کە تووش خەڵکی کوردستان و بە تایبەت لاوان بووە، کاری هاوبەشی نێوان رێکخراوەکانی لاوانی کوردستانی ٸێرانیان بە زەروورەتێکی حەتمی و گرنگ زانی و هیوایان خواست کە بە لەبەرچاو گرتنی بەرژەوەندی نەتەوەیی، بۆ گەیشتن بە ماف و ویستی نەتەوەکەمان هەوڵ بدرێ رێكخراوەكانی لاوان زیاتر لە رابردوو پێکەوە پێوەندیان هەبێ.\nدوو لایەن باوەڕیان وابوو ٸەم جۆرە کۆبوونەوە و دانیشتنانە دەبێتە هۆی هیوا و هومێد لە نێو لاوان لە کوردستانی ٸێران. وبۆ ٸەو مەبەستە چەندین بەرنامە و گەڵاڵەی کاری تاوتوێ کرا.\nجێگەی باسە لەو دانیشتنەدا چەند گەڵاڵە بۆ نزیكی زیاترو كاری هاوبەش قسەو باسیان لەسەر کرا و بریار درا ٸەم جۆرە دیدارو کۆبوونەوانە درێژەیان هەبێ.\nڕێکه‌و 2019-05-22 23:48:00


کاربەدەستانی ئەفغان: ژمارەی داعش لە وڵات زیاتر بوە\nلە کاتێکدا داعش لە عێڕاق و سوریا دا تووشی زەبروێکەوتن بووە، ئەو گرووپە بە خێرایی ژمارەی ئەندامانی بۆ نێو ئەفغانستان زیاتر دەکات و ئامادەبوونی لە ئەو وڵاتە سەر لە نوێ ساز دەکاتەوە و بنکەیەکی نوێ بۆ هێرشەکان هەم ڕۆژئاو و هەم بۆ رووسیا دادەمەزرێنێت.\nکاربەدەستانی ئەفغان بە دەنگی ئەمەریکایان گوت کە ڕەنگە داعش ئێستا دەوری ٣،٠٠٠ چەکداری بیانی لە وڵاتەکەدا هەبێت، کە گەلێک لە ئەوان خەڵکی پاکستان و ئوزبەکستانن. هەروەها ئەو کاربەدەستانە دەترسن کە ئەو ژمارەیە لە زیادبون دابێت لە دەمێکدا شەڕکەرانی داعش عێڕاق و سوریا بە جێ دێلن وەک بەشێک لە ئەو هەوڵەی بۆ خۆڕێکخستنەوە هەیانە.\n"باڵیۆزی ئەفغان حەمد وڵا موحیب گوتی: "ژمارەیەکی زۆر لە داعش لە شەرکەرانی بیانی پێک دێن."\nئەو ئەم حەوتوە لە واشنگتن گوتی: ژمارەیەک لە ئەفغانێکان، واتا هەندێک لە لایەنەکانی تالیبان ئەوانەی کە زۆر توندڕەون خەریکە تێکەڵ بە داعش دەبن."\nداعش لە باکووری ئەفغانستان\nناوچەیەکی تایبەت جێگای نیگەرانی هەریمی جۆزجان لە باکوری ئەفغانستانە، ناوچەیەکی دوورە دەست کە داعش شەرکەرانی بۆ ئەوێ ڕاگوێزتوە، گەلێکیان لە گەڵ جووڵانەوەی ئیسلامی ئوزبەکستان یەکیان گرتووە.\nکایتلین فۆرست، لە ئەنستیۆ بۆ لێکۆڵینەوەی شەڕ بنکە لە واشنگتنی پێتەخت دەڵێت: "ئەو شەرکەرانە خەریک ئامادەبوونێکی لەشکری دادەمەزرێننن. ئەوان دەست بە کونتڕۆڵکردنەوەی کۆمەڵایەتی دەکەن. ئەوان خەریک باج کۆدەکەنەوە."\nبە گوێرەی فۆرست و هەروەها جەنیفر کافارێلا، هەندێک لە پشتیوانان و شەڕکەرانی داعش لە ئاسیای ناوەندی، وەک تاجیکستان و چە چنیا ڕا بۆ ئەفغانستان دەچن، لە دەمیکدا هی تر لە شوێنەکانی دووری وەک فەرانسە و سودان ڕا دەچن.


فۆڕمی تۆمارکردنی بابەت | ئاماری هاوسەرگیری و جیابوونەوەی مانگی 5ی 2017 لە پارێزگای سلێمانی\nبەپێی ئاماری بەڕێوەبەرایەتی ڕەگەزنامەی سلێمانی، مانگی رابردوو(ئایار) لەسنووری پارێزگای سلێمانی 826 گرێبەستی هاوسەرگیری ئەنجامدراوه و 126حاڵەتی جیابوونەوەی هاوسەرەکان تۆمارکراوە. مانگی رابردووش بەڕێوەبەرایەتییەکە ئاماری چوار مانگی یەکەمی ئەمساڵی لە پارێزگای سلێمانی راگەیاند، کە بەپێی ئامارەکە سێ هەزار و 95 گرێبەستی هاوسەرگیری ئەنجام دراوه و 482حاڵەتی جیابوونەوەش تۆمارکراوە له و چوار مانگەدا. ئاماژەبەوەکرابوو، لە سنووری پارێزگاکە، لە مانگی کانوونی دووەم 758 گرێبەستی هاوسەرگیری ئەنجامدراوه و مانگی شوباتیش 783 گرێبەست ئەنجام دراوە. هەروەها مانگی ئازار 697گرێبەستی هاوسەرگیری و مانگی نیسان-یش زۆرترین حاڵەت تۆمارکراوە، کە 857گرێبەستی هاوسەرگیری بووە کە لە دادگاکانی سنووری سلێمانی تۆمارکراون. بەپێی ئاماری بەڕێوەبەرایەتییەکە لەسنووری پارێزگای سلێمانی لەمانگی کانونی دووەم 116حاڵەتی جیابوونەوە تۆمارکراوه و مانگی شووبات 104حاڵەت و مانگی ئازار 108و مانگی نیسانیش154حاڵەتی جیابوونەوە لەنێوان هاوسەرەکاندا لە دادگا تۆمارکراوە. 01-06-2017


خوێندنەوەیەك بۆ سه‌ردانى پاپا بۆ عێراق و هەرێمی كوردستان له ڕوانگه‌ى ئاسایشى كۆمه‌ڵگه‌یی\nنەجات عەلی ساڵح 02, 04, 2021\nنەجات عەلی ساڵح/ دكتۆرا لە ستراتیژی و ئاسایشی نەتەوەیی\nڕاستییەکەی، هاتنى پاپا بۆ عێراق ئه‌گه‌رچى سه‌ردانێكى ئایینى بوو به‌ڵام له ناوه‌ڕۆكدا ڕه‌هه‌ندى سیاسی، ئابوورى و ئاسایشیى هه‌بوو كه په‌یوه‌ندیى به هاوكێشه و ململانێیە ناوخۆیی، هه‌رێمى و سه‌رووهه‌رێمییەكانەوە هه‌یه. دۆخى عێراقیش ڕۆژ به ڕۆژ ئاڵۆزتر ده‌بێت و دابه‌شبوون و لێكترازانى پێكهاته‌كان له‌سه‌ر ئاستى ئایینى، مه‌زهه‌بی و ئیتنى قووڵتر ده‌بێته‌وه و دۆخێكى مه‌ترسیداری لێ كەوتۆتەوە. لەم نووسینەدا ئامانجمان ئەوەیە كە ئەم سەردانەی پاپای ڤاتیكان بۆ عێراق و هەرێمی كوردستان لە چوارچێوەی ئاسایشی كۆمەڵگەیییەوە شرۆڤە بكەین؛ بۆ ئەم مەبەستەیش هەوڵ دەدەین وه‌ڵامی ئەم پرسیارە بدەینەوە كە ئەم سەردانە ئایا دەتوانێت دۆخی سیاسی و ئابووری و ئاسایشی و بەتایبەتی كۆمەڵگەییی عێراق بگۆڕێت و ئامانجەكانی بهێنیتە دی؟ لە لایەكی تریشەوە ئامانج و پەیامەكانی ئەم سەردانە و، هەروەها لێكەوتەكانی دەیخەینە ڕوو.\nپاپا له‌م سه‌ردانه‌یدا بۆ عێراق و‌یستى په‌یامێك بدات به كریستیانه‌كان، كه پاپا و كۆمه‌ڵگه‌ى نێوده‌وڵه‌تى پشتیوانییان لێ ده‌كه‌ن، چونكه كریستیانه‌كان به درێژاییی مێژووى ده‌وڵه‌تى عێراق له‌لایه‌ن ده‌سه‌ڵاتدارانى عێراقه‌وه ڕووبه‌ڕووى جیاكارى و چه‌وساندنه‌وه هاتوون و به‌هۆى ئه‌م مامه‌ڵه‌یه‌ى ده‌سه‌ڵات لەهەمبەر كریستانییەكان ئەنجامی داوە، هه‌میشه هه‌ستیان به نامۆیی كردووه له عێراق. سه‌ڕه‌ڕاى باڵاده‌ستی و هەبوونی هه‌ژموونى ڕۆژاوا له ڕۆژهه‌ڵاتى ناوه‌ڕاست، به‌تایبه‌ت له عێراق، به‌ڵام پرسی په‌راوێزخستن و چه‌وساندنه‌وه‌ى كریستیانه‌كان به‌شێك بووه له‌و ستراتیژییه‌ته‌ى بۆ سڕینه‌وه‌ى ناسنامه‌كانى تر و له‌ناویشیاندا ناسنامە و پێكهاتەی كریسیتانه‌كان گیراوه‌ته به‌ر.\nیەكەم: سه‌ردانى پاپا لە ئاستى ناوخۆیی\nله ڕوانگه‌ى قوتابخانەى كۆپنهاگن و بەتایبەتی دوو بیرمەندی به‌ناوبانگی قوتابخانەكه "بارى بۆزان" و "ئۆلێ ویڤه‌ر"، لێكترزانى ناوخۆیی له نێوان گرووپه كۆمه‌ڵایه‌تییه‌كان، هه‌روه‌ها ناسنامه جیاوازه‌كان، ده‌بنه هه‌ڕه‌شه‌یه‌كى ڕاسته‌قینه له‌سه‌ر ئاستى نه‌ته‌وه‌یی، ئه‌گه‌ر ده‌وڵه‌ت مامه‌ڵه‌یه‌كى عه‌قڵانى له‌گه‌ڵ دابه‌شبوونى پێكهاته‌كاندا نه‌كات، چونكە له‌وانه‌یه له ئایینده‌دا ململانێكان پێكدادانى ناوخۆییی لێ بكه‌وێته‌وه؛ وه‌ك ئه‌وه‌ى كە له عێراق ڕووی دا و تا ئێستایش ئه‌م دۆخه به‌رده‌وامه. حاشاهەڵنەگرە به درێژاییی مێژوو كەمینە و پێكهاته جیاوازه‌كان له‌لایه‌ن زۆرینه‌ى عه‌ره‌بی موسڵمانه‌وه هه‌وڵى سه‌ركوتكردن و سڕینه‌وه‌ى ناسنامه‌یان دراوه؛ هه‌ندێك جار له‌لایه‌ن عه‌ڕه‌بی سوننه و هه‌ندێك جار له‌لایه‌ن عه‌ڕه‌بی شیعەوە و ته‌نانه‌ت خۆیشیان، واتە شیعە و سوننە، هەوڵی سەركوت و سڕینەوەی یەكتریان داوە.\nراستییەكەی، په‌یامى سەرەكیی پاپا پێكه‌وه‌ژیانى ئاشتییانه بوو بۆ گه‌لانى عێراق، بەڵام پێچه‌وانه‌ى ئه‌و دۆخه‌یه كه له عێراقدا بوونى هه‌یه. هه‌رچه‌نده له‌وانه‌یه به‌هۆى سه‌ردانى پاپاوه سه‌رنجى میدیاكانى جیهان، هه‌روه‌ها ڕاى گشتیى جیهانی زیاتر سەرنجی خستبێتە سه‌ر عێراق، به‌ڵام پێده‌چێت په‌یامى پاپا بۆ چاره‌سه‌ركردنى ململانێ ناوخۆیییه‌كان هیچ ده‌ره‌نجامێكى نه‌بێت، چونكه بینیمان هه‌وڵه‌كانى ئه‌مریكا بۆ به‌دیموكراسیكردنى عێراق و پێكه‌وه‌ژیانى ئاشتییانه سه‌ركه‌وتوو نه‌بوون، به‌ڵكوو دواى ئازادكردنى عێراق له‌لایه‌ن ئه‌مریكا، عێراقى ڕۆژ به ڕۆژ خزانده ناو جه‌نگێكى ناوخۆیی و، گرژى و ناكۆكیى هه‌رێمیى زیاترى لێ كه‌وته‌وه. بۆیه هه‌وڵى پاپا بۆ ڕزگاركردنى كریستیانه‌كانیش له عێراق ئەستەمە سه‌ركه‌وتوو بێت، چونكه كەلتوور و نەریت و عه‌قڵییه‌تێك له عێراقدا زاڵ و حاكمه كه لە بنەڕەتدا باوه‌ڕى به پێكه‌وه‌ژیانى ئاشتییانه نییه. لە لایەكی تریشەوە، هه‌رچه‌نده ده‌سه‌ڵاتدارانى عێراق پێشوازییه‌كى گه‌رمیان له پاپا كرد و وه‌ك ڕووداوێكى مێژووییش بۆ عێراق لێك درایه‌وه، به‌تایبه‌ت دیداره‌كه‌ى لەگەڵ مەرجەعی باڵای شیعەكان "ئایه‌توڵڵا سیستانى" كه زۆر سه‌رنجڕاكێش بوو و بووە هۆی ئەوەی كە زۆر له چاودێرانى سیاسی پێیان وابێت ئه‌م دیداره ده‌بێته فاكته‌رێك بۆ لێكنزیكبوونه‌وه‌ى پێكهاته‌كان، به‌تایبه‌ت له‌سه‌ر ئاستى ئایینى، به‌ڵام ڕاستییەكی تاڵ هه‌یه لە عێراق، كە به‌پێچه‌وانه‌وه‌ی پێشبینییەكان دیدارى پاپا و سیستانى هیچ له دۆخى عێراق ناگۆڕێ و ته‌نیا له چوارچێوه‌ى ڕووداو و هه‌واڵێكى میدیاییدا ده‌مێنێته‌وه، چونكه هیچ میكانیزمێك دیارى نه‌كراوه كه له‌مه‌ودوا چۆن كار له‌سه‌ر په‌یوه‌ندیى پێكهاته‌كان بۆ ئاشتبوونه‌وه‌ى نیشتمانى بكرێت. هەر بۆیە وەكوو نمایش و بانگەشەیەكی ڕاگەیاندن و ئایینی دەمێنیتەوە.\nلێرەدا ئه‌وه‌ى زۆر گرنگه بگوترێت ئەوەیە كە، هه‌موو پێكهاته‌كان ته‌نانه‌ت گرووپه توندڕه‌وه‌كانى شیعه، وه‌كوو "حركة النجباء"، "كتائب حزب الله" و "سرايا أولياء الدم"، "عصائب أهل الحق"، "ربع الله" و "أصحاب الكهف" و...، هه‌وڵ ده‌ده‌ن وه‌به‌رهێنان له‌سه‌ر ئه‌م سه‌ردانه‌ى پاپا بكه‌ن و وەكوو سەركەوتنێك بۆ شیعەكان بۆ بانگەشە و له به‌رژه‌وه‌ندیى خۆیان به‌كارى بێنن. له لایه‌كى تر، به‌پێی چه‌مكى ئاسایشى كۆمه‌ڵگه‌یی (societal security)، ده‌وڵه‌ت ده‌بێت كار له‌سه‌ر پاراستنى ناسنامه(identity) ی گرووپه كۆمه‌ڵایه‌تییه‌كان بكات و، ئەم ناسنامە و پێكهاتە یاخود گرووپە كۆمەڵایەتییانە بە شێوەیەكی كرداری و ڕاستەقینە له پڕۆسه‌ى سیاسیدا به‌شدار بن؛ به شێوازێك كه به‌شێك بن لە سیسته‌مى سیاسیی پێكهاته و ناسنامه جیاوازه‌كان و بەم پێیەیش خۆیان ببن به سه‌رچاوه‌ى ئاسایش. به‌ڵام له ئێستا و لە ڕابردوودا لە عێراق ڕژێم و سیسته‌مى سیاسیی زاڵ، گرووپ و ناسنامه جیاوازه‌كانی له‌سه‌ر ئاستى ئایینى و ئیتنى و مه‌زهه‌بی به هه‌ڕه‌شه له‌سه‌ر ئاسایشى ڕژێم و ده‌وڵه‌ت زانیوە و ده‌زانێت؛ ئه‌مه‌یش له‌گه‌ڵ هه‌وڵه‌كانى پاپا بۆ چاره‌سه‌ركردنى ناكۆكییه‌كان هاوتەریب و تەبا نییە.\nجگە لەمانەیش، هەرچەندە ناكرێت ڕۆڵی ئایین لە كۆمەڵگە و سیاسەتدا نادیدە بگرین، بەڵام عێراق داموده‌زگه و دامه‌زراوه‌ی نیشتمانی و مۆدێرنی له‌رزۆكى هه‌یه و ناتوانێ ڕووبه‌ڕووى سیاسه‌تى تائیفه‌گه‌رى (sectarianism) بێته‌وه. بۆیه ده‌كرێت بڵێین تەنانەت سه‌ردانه‌كه‌ى پاپا بۆ لاى ئایەتۆڵڵا سیستانى، هه‌ندەی تر ڕۆڵی ناوه‌ند و دامه‌زراوه ئایینیه‌كانی له عێراق به‌رزتر كرده‌وه كه ئه‌مه‌یش له به‌رژه‌وه‌ندیى پرۆسه‌ى یەكانگیریی كۆمەڵایەتی و ئینتیما و وەفاداری بۆ نەتەوە و دەوڵەت و پرۆسەی هاووڵاتیبوون و بەدامه‌زراوه‌ییكردن و بەدیموكراسیكردن و سه‌روه‌ریى یاسادا نییه و، بگرە ئاماژه‌یه‌كیشه كه دامه‌زراوه ئایینیه‌كان ڕۆڵى سه‌ره‌كییان هه‌یه له به‌ڕێوه‌بردنى ده‌سه‌ڵات له عێراقدا.\nبۆیه ئه‌م سه‌ردانه‌ى پاپا و په‌یامه‌كه‌ى-سه‌ره‌ڕاى لایه‌نه باشه‌كانى كه له ڕواڵه‌تدا په‌یامێكی پێكەوەژیانی ئاشتییانەی پێ بووه- ئیشكاڵییه‌تى گه‌وره‌ى تێدایه. بۆیە ئەم سەردانە ته‌نیا له ڕووى تیۆرییه‌وه ده‌توانێت خزمه‌ت به چاره‌سه‌ركردنى ئه‌م دۆخه بكات له عێراق و، ته‌نانه‌ت بۆ كریستیانه‌كانیش شتێكی ئەوتۆی لێ ناكەوێتەوە، چونكە واقعى سیاسیی ئێستای عێراق پێمان ده‌ڵێت كه كێشه‌كانى ئەم دەوڵەتە، به‌تایبه‌ت له‌سه‌ر ئاستى ناوخۆیی، له‌وه قووڵتر و ئاڵۆزتره كه به سه‌ردانێكى پاپا یان په‌یامێك بتوانرێ چاره‌سه‌ر بكرێت.\nدووەم: سه‌ردانى پاپا لە ئاستى ده‌ره‌وه\nفاكته‌رى ده‌ره‌كى، هه‌میشه ڕۆڵێكى دیار و به‌رچاوى هه‌بووه له ململانێ و هاوكێشه ناوخۆیییه‌كانى عێراق و بەم پێیەیش به‌رده‌وام هێزه سەرووهەرێمی و هه‌رێمایەتییه‌كان ده‌ستێوه‌ردانیان له كاروباری ناوخۆییی عێراقدا كردووه و هه‌ژموون و نفووزێكى به‌هێزیان هه‌یه و تەنانەت عێراقیان كردۆته گۆڕه‌پانێك بۆ جه‌نگى بەنوێنەرایەتی یاخود Proxy war. بۆ نموونە ئه‌مریكا به‌هۆى بوون و ئاماده‌ییی بنكه سه‌ربازییه‌كانى و نفووز و دەسەڵاته سیاسی، ئابوورى و دیپلۆماسییه‌كانى، لایه‌نێكى سه‌ره‌كیى ئه‌م ململانێیەیە له‌نێو هاوكێشه ئاسایشی و جیۆسیاسییە هه‌رێمایەتی و سه‌رووهه‌رێمییه‌كاندا؛ له لایه‌كى تریشەوە ئێران و سعوودیا و توركیا و ئیسڕائیل، له‌سه‌ر ئاستى هه‌رێمى هه‌وڵ ده‌ده‌ن پرسه‌كان له به‌رژه‌وه‌ندیى خۆیان یه‌كلایی بكه‌نه‌وه.\nهه‌رچه‌نده له‌سه‌ر ئاستى هه‌رێمایەتیدا له‌وانه‌یه سه‌ردانى پاپا هه‌وڵێك بێت بۆ ئه‌وه‌ى مه‌رجه‌عییه‌تى نه‌جه‌ف له نفووز و كاریگەریی ده‌سه‌ڵاتى ویلایەتی فەقیھ و مه‌رجه‌عییه‌تى قوم دوور بخاته‌وه، به‌ڵام به‌هۆى هه‌ژموونى سیاسی، سه‌ربازى، ئابوورى، كۆمه‌ڵایه‌تى و كه‌لتووریى كۆماری ئیسلامی لە عێراق، مه‌رجه‌عییه‌تى نەجەف ناتوانێ بەتەواوی خۆى له هه‌ژموون و نفووزى ئێران ڕزگار بكات. بۆیه پێده‌چێت دواى سه‌ردانه‌كه‌ى پاپا، دۆخه‌كه وه‌كوو خۆى لێ بێته‌وه و ململانێكان له‌سه‌ر ئاستى ناوخۆیی و هه‌رێمایەتی بەردەوام بێت و، هه‌روه‌ها پێكدادانه‌كان ده‌ست پێ ده‌كاته‌وه و هێرشه‌كانى گرووپه توندڕه‌وه‌كانى وه‌كوو ڕابردوو و بگرە زیاتریش پەرە بسێنێت و به‌رده‌وام ده‌بن (كە ئەمەیشمان له ڕۆژی پاش كۆتاییهاتنی سەردانی پاپا لە بەغدا بینی!).\nهه‌رچه‌نده وه‌ڵامه‌كانى سه‌رۆك بایدن و ئیداره‌كه‌ى بۆ هێرشه‌كانى ئه‌م دوایییه‌ى گرووپه توندڕه‌وه‌كان بۆ سه‌ر بنكه سه‌ربازییه‌كانى ئه‌مریكا خوێندنه‌وه‌ى جیاوازى بۆ ده‌كرێت، به‌و مانایه‌ى كه وه‌ڵامى ئه‌مریكا له ئاستى ئه‌و هه‌ڕه‌شانه‌دا نییه كه گرووپه توندڕه‌وه‌كان ده‌یكه‌نه سه‌ر به‌رژه‌وه‌ندییه‌كانى ئه‌مریكا و هاوپەیمانەكانی و سه‌قامگیریى ناوچه‌كه. به‌ڵام هه‌موو لایه‌ك ئه‌و ڕاستییه ده‌زانن كە بەگشتی دیموكراته‌كان بژارده‌ى دیپلۆماسی له ئه‌وله‌وییه‌تى سیاسه‌تى ده‌رەوه‌یاندایە و زۆر جاریش به هێزى سه‌ربازى پشتیوانییان له هه‌وڵه دیپلۆماسییه‌كانیان كردووه بۆ چاره‌سه‌ركردنى كێشه‌كان؛ بۆیە ده‌كرێت سه‌ردانه‌كه‌ى پاپاش یه‌كێك له‌و هه‌وڵه دیپلۆماسییانه بێت كه ئیداره‌ى بایدن دەیدات بۆ چاره‌سه‌ركردنى پرسه ئاسایشییه‌كانى ناوچه‌كه بەگشتی و عێراق بەتایبەتی. هه‌روه‌ها ئەگەری ئەوە بەهێزە، ئەمریكا و ئیدارەی بایدن بیه‌وێت ئەم سەردانە وه‌كوو چه‌كێك له به‌رامبه‌ر ئێران و گرووپه توندڕه‌وه‌كانى سه‌ر به ئێران به‌كار بێنێت و بیه‌وێت به‌م شێوه‌یه پشتیوانى له حكوومه‌تى كازمى و دامه‌زراوه‌كانى بكات. به‌ڵام ڕاستییەكەی ئەوەیە كە حكوومه‌ته‌كه‌ى كازمى له‌سه‌ر ئاستى ناوخۆیی زۆر لاوازه و، ناتوانێت هیچ هه‌نگاوێكی ئەوتۆ و یەكلاییكه‌رەوە بهاوێژێت بۆ جێبەجێكردنی ئەو پڕۆژه‌یه‌ى كه پاپا و كۆمه‌ڵگه‌ى نێوده‌وڵه‌تى، به‌تایبه‌ت ڕۆژاوا هه‌یه‌تى بۆ عێراق.\nسێیەم: سه‌ردانى پاپا بۆ هه‌رێمى كوردستان\nئه‌گه‌رچى هه‌رێمى كوردستان به‌شێكه له ده‌وڵه‌تى عێراق به‌ڵام دۆخى هه‌رێم له ڕووى سیاسی و ئابوورى و كۆمه‌ڵایه‌تییەوە جیاوازه، به‌تایبه‌ت سه‌باره‌ت به پێكهاته و ناسنامه جیاوازه‌كان و بە دانپێدانانی خودی پێكهاتەكان و وڵاتانی ڕۆژاوایی پێكه‌وه‌ژیانى ئاشتییانه و له ئاستێكی شیاو و جێگەی قبووڵ و باشدایه. هه‌رچه‌نده هه‌رێمى كوردستانیش به‌هۆى هاوكێشه و ململانێ ناوخۆیی و هه‌رێمایەتی و سه‌رووهه‌رێمایەتییە‌كانه‌وه زۆر جار ڕووبه‌ڕووى كێشه‌ى سه‌ختى سیاسی و سه‌ربازى و ئابوورى بۆته‌وه، به‌ڵام هه‌ر توانیویه‌تى تا ڕاددەیەكی گونجاو سه‌قامگیرییەكی ڕێژەیی دروست بكات، به‌تایبه‌ت بۆ كریستیانه‌كان.\nبۆیه هیچ شاراوە نییە كە بەها و كەلتووری پێكەوەژیان و ئاشتیخوازانەی كۆمەڵگەی كوردستان و هەوڵەكانی حكوومه‌ت بۆ پاراستنى كریستیانه‌كان له هه‌رێمى كوردستان فاكته‌رێكى گرنگه بۆ ئه‌وه‌ى هه‌رێمی كوردستان وه‌به‌رهێنانى له‌سه‌ر بكات، چ لە ڕووى ئاسایشی و سیاسی و دیپلۆماسییه‌وه و چ لە ڕووی كەلتووری و ئایینی و كۆمەڵگەیییەوە. هه‌رچه‌نده له ڕووى ئاسایشى كۆمه‌ڵگه‌یییه‌وه ئه‌م ئاشتی و پێكه‌وه‌ژیانه‌ى هه‌رێمى كوردستان له‌سه‌ر ئاستى پێكهاته و ناسنامه جیاوازه‌كان، به‌تایبه‌ت له ڕووى ئایینییه‌وه تەواو و به‌س نییه، به‌ڵكوو هێشتا ده‌بێت زیاتر گرنگى به پاراستنى ناسنامه و به‌رژه‌وه‌ندییه‌كانیان بدرێت.\nبۆ نموونە پێویستە پێكهاتەكان و بەتایبەتی كریستیانەكان بە شێوەیەكی كاریگەر و كرداری، به‌شدار بن له پڕۆسه‌ى سیاسی و پاراستنى ئاسایشى نه‌ته‌وه‌ییی هەرێمی كوردستان، چونكه له هه‌رێمى كوردستانیش زۆر جار ده‌ستێوه‌ردانه هه‌رێمییه‌كان كاریگه‌ریى ئەرێنیی نه‌بووه و تەنانەت هه‌ندێ جاریش بۆته خاڵى لاوازى هه‌رێم. بۆیه بۆ پاراستنى ئاشتى و سه‌قامگیرى و ئاسایشی كۆمەڵگەیی، ده‌بێت پێكهاته‌كان له هه‌رێمى كوردستان ببنە سه‌رچاوه‌ى ئاسایش و هێز بۆ هه‌رێمى كوردستان، بۆ ئه‌وه‌ى هه‌رێمی كوردستان بتوانێت ڕووبه‌ڕووى هه‌ر ئاڵینگارییه‌ك و هه‌ڕه‌شه‌یه‌ك بێته‌وه، چ له‌سه‌ر ئاستى ناوخۆیی یان ده‌ره‌وه.\nسه‌باره‌ت به سه‌ردانى پاپا و په‌یامى پاپا، بۆ ده‌سه‌ڵاتدارانى هه‌رێم ڕوون بووه‌وه كه سیاسەتی هه‌رێمى كوردستان لەگەڵ کریستیانەکان و پێکهاتە ئایینییەکانی هەرێمی کوردستان و عێراق تا ئاستێکی باش سەرکەوتوو بووە و، بۆتە جێی متمانەی ڕۆژاوایییەکان بە گشتی ڤاتیکانیش بە تایبەتی، به‌ڵام هه‌رێمى كوردستان ده‌بێت بەهاوسەنگی، گرنگیى زیاتر به كریستیانه‌كان و ته‌واوى پێكهاته‌كان بدات و، خاڵی گرنگ ئەوەیە كە له‌سه‌ر ئاستى سیاسەتی ناوخۆییش ئه‌م پێكه‌وه‌ژیانه ڕنگ بداتەوە و ببێت به نۆرم و به‌هایه‌كی سیاسی-كۆمەڵگەیی كه بتوانێت ته‌واوى لایه‌نه سیاسییه‌كان له چوارچێوه‌ى ستراتیژییه‌تێكى نیشتمانیدا كۆ بكاته‌وه.\nسه‌ردانه‌كه‌ى پاپای ڤاتیكان بە شێوەیەكی گشتی له ڕووى تیۆرى و میدیایییه‌وه گرنگییه‌كى زۆرى هەبوو، به‌تایبه‌ت بۆ كریستیانه‌كان، به‌ڵام وێنای ڕاستییە تاڵەكە ئەوەیە كە عێراق به‌هۆى بارودۆخى سیاسی، كۆمه‌ڵایه‌تى، كۆمەڵگەیی و تەنانەت كه‌لتوورى و مێژوویییه‌كه‌ی، ناتوانێت چاوه‌ڕوانى هیچ گۆڕانكارییه‌كى بنەڕەتیی لێ بكرێت، چونكه كێشه‌كانى عێراق ڕه‌گ و ڕیشه‌ى قووڵی مێژوویییان هه‌یه. له لایه‌كى تریشەوە، به‌هۆى باڵاده‌ستیى زۆرینه‌ى عه‌ره‌بی موسڵمان، به‌تایبه‌ت زۆرینه‌ى شیعه و ده‌ستێوه‌ردانى وڵاتانى هه‌رێمى له كاروباری ناوخۆییی عێراق، هیچ له دۆخى پێكهاته‌كان ناگۆڕدرێت و تەنانەت به‌هۆى پێكدادانى به‌رژه‌وه‌ندییه جیاوازه‌كان له‌سه‌ر ئاستى ناوخۆیی و هه‌رێمایەتی و سه‌رووهه‌رێمییەوە دۆخه‌كه خراپتر ده‌كات. بۆیه پرسی دیموكراسی و بەدیموكراسیكردن له عێراق ڕۆژ بە ڕۆژ زیاتر له پاشه‌كشه‌دایه و ئه‌وه‌ى هەیشە زیاتر حوكمێكی تائیفییه كه بە لۆژیكی زۆرینە و كەمینە ڕەفتار دەكات و له ڕێگه‌ى هه‌ژموون و نفووزی خۆى ده‌یه‌وێت ته‌واوى جومگه‌كانى ده‌سه‌ڵات له عێراق كۆنتڕۆڵ بكات و بەم پێیە پێكهاته و ناسنامه جیاوازه‌كان بخاته ژێر ڕكێفى خۆى و درێژه به پرۆسه‌ى په‌راوێزخستن و سڕینه‌وه‌ى ناسنامه‌كانى تر بدات. وه‌ك چۆن لە ڕابردوویشدا، ده‌سه‌ڵاته یه‌ك له دواى یه‌كه‌كانى عێراق هەمان سیاسەتیان بە ئاراستەی ناسنامەی پێچەوانە پەیڕەو كردووە.\nبۆیه سه‌باره‌ت به پرسی دیموكراسییەوە، پێشبینی دەكرێت ده‌سه‌ڵاتدارانى عێراق ڕووبه‌ڕووى گوشاره‌كانى ئیداره‌ى بایدن ببنه‌وه؛ هه‌رچه‌نده له ئێستادا سه‌رنجى ئه‌مریكا له ڕووى ئابوورییه‌وه زیاتر له‌سه‌ر چین و له ڕووى سه‌ربازییەوە لەسەر پەلهاوێشتن و سیاسەت و ستراتیژیی ڕووسیایە، هه‌روه‌ها ئه‌كته‌ره هه‌رێمایه‌تییەكانی وه‌كوو كۆریاى باكوور و ئێرانیش به هه‌ڕه‌شه ده‌زانن له‌سه‌ر به‌رژه‌وه‌ندییه ئاسایشییه‌كانى ئه‌مریكا. بۆیه له ئێستادا عێراق له ئه‌وله‌وییه‌تى پرسه ئاسایشییه‌كانى ئه‌مریكادا نییه. هه‌رچه‌نده ئیداره‌ى بایدن ڕای گه‌یاندووه كه عێراق پێگه‌یه‌كى گرنگى هه‌یه له ستراتیژییه‌تى ئه‌مریكا له ڕۆژهه‌ڵاتى ناوه‌ڕاست، بەڵام ڕاستییەكەی ئەوەیە كە عێراق لە چوارچێوەی سیاسەت و ستراتیژیی ئەمریكا لە هەمبەر ئێران و بەپێچەوانەكەی بۆ ئیدارەی نوێی ئەمریكا گرنگیی هەیە. سه‌باره‌ت به هه‌رێمى كوردستانیش گرنگیدان به پرسی دیموكراسی و ڕێزگرتن له پێكهاته جیاوازه‌كان و پاراستنى ناسنامه‌یان و، هەروەها ڕێكخستنه‌وه‌ى ناوماڵى هه‌رێم دەتوانێت ببێتە ده‌ستپێكی بەهێز بۆ مامه‌ڵه‌كردن له‌گه‌ڵ ئیداره‌ى جۆ بایدن و ڕاكێشانی سەرنجی كۆمه‌ڵگه‌ى نێوده‌وڵه‌تی بۆ هەردوو بەها و نۆرمی پێكەوەژیانی ئاشتییانە و سازانی سیاسی لە هەرێمی كوردستان.\nLatest from نەجات عەلی ساڵح\nكورد لە پەراوێزى سیستەمى نێودەوڵەتیدا (international order)\nپرسی کورد و پرۆسەی بەئاسایشیکردن\nدیموكراسی و ئاسایشی جێگیر: عێراقی پاش ٢٠٠٣ وەک نموونە


هێزمان ئاماده‌یه هه‌ركات پێویست بكات ڕه‌وانه‌ی ناو عه‌فرینی ده‌كه‌ین\nكۆما جڤاكێن كوردستان (كه‌جه‌كه) په‌یامێك له‌باره‌ی ڕه‌وشی ئێستای عه‌فرینه‌وه بڵاوده‌كاته‌وه‌و ئاشكرایده‌كات، "هێزمان ئاماده‌یه هه‌ركات پێویست بكات ڕه‌وانه‌ی ناو عه‌فرینی ده‌كه‌ین"، وته‌بێژی ئه‌و هێزه‌ش ڕایده‌گه‌یه‌نێت، "دوو داواكاریی و فشار له‌سه‌ر هێزه‌كانی سوریای دیموكرات دروستكراوه به‌وه‌ی عه‌فرین یان بدرێت به‌توركیا یان به‌سوریا".\nسه‌رحه‌د وارتۆ وته‌بێژی كۆمیته‌ی دیبلۆماسی كۆما جڤاكێن كوردستان (كه‌جه‌كه) له‌لێدوانێكی تایبه‌تدا ڕاگه‌یاند، "عه‌فرین له‌لای ده‌وڵه‌تانی زلهێز، پرسێكی تاكتیكی و سیاسییه، واته عه‌فرین بۆ ئه‌وان هیچ گرنگ نییه ئه‌گه‌ر ئه‌وشاره له‌ده‌ستی كورددا بێت یان نا، به‌ڵام بۆ كورد جیاوازه‌و ئێمه شه‌ڕی مان و نه‌مان ده‌كه‌ین له‌وشاره‌دا".\nوارتۆ وتیشی:"توركیا ئه‌وه‌ی ئاشكراكردوه دوژمنایه‌تی كورد ده‌كات، بۆئه‌وه‌ش له‌هه‌ر كوێیه‌ك ده‌ستكه‌وتی كورد هه‌بێت په‌لاماری ده‌دات، ئه‌و په‌لاماری باكور ده‌دات و له‌باشور ده‌ستوه‌ردان له‌كاروباری كه‌ركوك ده‌كات و دژایه‌تی ڕیفراندۆمیشمان بینی، ئێستاش نۆره‌ی ڕۆژئاوایه، ئه‌و ده‌ستكه‌وتانه‌شی له‌ڕۆژئاوا به‌ده‌ستهاتون، به‌تێكۆشانێكی گه‌وره بوه، بۆیه هه‌روا به‌ئاسانی ده‌ست له‌و ده‌ستكه‌وت و تێكۆشانه به‌رناده‌ین".\nبه‌رپرسه باڵاكه‌ی كه‌جه‌كه ئه‌وه‌شی ڕونكرده‌وه، دوای سه‌ركه‌وتنی كوردی ڕۆژئاوا له‌كۆبانێ ئه‌مریكا هاته گۆڕه‌پانه‌كه‌و هاوكاریه‌كانی ده‌ستپێكرد، "ئه‌وه‌بوو سه‌ركه‌وتن ته‌نها به‌كۆبانێ نه‌وه‌ستا بینیمان (له‌مه‌نبه‌ج، ته‌بقا، ڕه‌ققه‌و دێره‌زور)یش سه‌ركه‌وتنی گه‌وره تۆماركران".\nئه‌وه‌شی باسكرد، "دوای ئه‌و سه‌ركه‌وتنانه بۆچونێك دروستبوبوو گوایه ئه‌گه‌ر ئه‌مریكا نه‌بێت، هه‌سه‌ده ناتوانێت سه‌ركه‌وتن به‌ده‌ستبێنێت، به‌ڵام به‌رخۆدانی عه‌فرین وه‌ڵامده‌ری ئه‌و جۆره قسانه‌یه".\nدوو فشاری له‌سه‌ر كورد له‌ڕۆژئاوای كوردستان ئاشكراكردو وتی:"دوو فشار له‌سه‌ر ڕۆژئاوا هه‌یه، له‌لایه‌ك ڕوسیا فشاری له‌سه‌ر هه‌سه‌ده دروستكردوه، عه‌فرین ڕاده‌ستی حكومه‌تی به‌شار ئه‌سه‌د بكات و ئه‌مریكاش ده‌یه‌وێت دڵی توركیای لێ نه‌ڕه‌نجێ و به‌هه‌سه‌ده‌ی وتوه، پێویسته به‌شێك له‌خاكی عه‌فرین بدرێت به‌توركیا".\nسه‌باره‌ت به‌وه‌ڵامی ڕۆژئاوا وارتۆ ئاشكرایكرد، "هه‌سه‌ده هیچكام له‌و پێشنیازو فشارانه‌ی به‌لاوه گرنگ نییه، تا دوا دڵۆپی خوێن به‌رخۆدان ده‌كات بۆ پاراستنی عه‌فرین و ئێمه‌ش پێمانوایه هه‌ردوو پێشنیازه‌كه له‌دژی كورده‌و هه‌وڵێكه بۆ ئه‌وه‌ی كورد بخرێته ژێر ده‌ستی توركیا یان ڕژێمی سوریا، ئه‌مه‌ش هه‌رگیز قبوڵناكرێت".\nله‌باره‌ی هه‌ڵوێستی په‌كه‌كه‌و سه‌ركردایه‌تی قه‌ندیل، سه‌رحه‌د وارتۆ هێمای به‌وه‌كرد، "ئێمه بزوتنه‌وه‌یه‌كی نه‌ته‌وه‌یین وه‌كو په‌كه‌كه یان وه‌كو كه‌جه‌كه، له‌هه‌ر كوێیه‌كی كوردستان مه‌ترسی له‌سه‌ر كورد هه‌بێت، له‌وێ ئاماده‌ین و بونمان هه‌یه، ئێمه له‌كۆبانێ به‌رگریمان كرد، بۆ عه‌فرینیش هێزمان ئاماده‌یه‌و هه‌ركات پێویستی كرد ئه‌وا ده‌چینه ناوه‌وه‌و به‌رگری ده‌كه‌ین"


LG به مۆبایلێكی نوێ هاته‌وه بازاڕه‌كانی دنیا\nكۆمپانیای LG كه یه‌كێكه له كۆمپانیا به‌ناوبانگه‌كانی دنیا ساڵانه به‌رهه‌می نوێ و خاوه‌ن كوالێتی باش ده‌خاته بازاڕه‌كانه‌وه، هه‌روه‌ها بۆ مانگی حوزه‌یرانی ئه‌مساڵیش نوێترین مۆبایلی خسته بازاڕه‌كانه‌وه كه فرۆشێكی زۆری هه‌بوو ئه‌مه‌یش وای كرد LG بێته‌وه ناو ركابه‌ری جیهانی.\nبه‌پێی هه‌واڵێك كه له ماڵپه‌ڕی "gadgets" دا بڵاو كراوه‌ته‌وه و باس له به‌رهه‌مه نوێیه‌كه‌ی كۆمپانیای LG ده‌كات و ده‌ڵێت، كۆمپانیای LG بۆ مانگی حوزه‌یرانی ساڵی 2018 مۆبایلێكی نوێی دروست كرد به‌ناوی "Q Stylus plus" ه‌وه، وه‌ك كۆمپانیاكه روونكردنه‌وه‌ی له‌باره‌ی ئه‌م مۆبایله داوه به‌یه‌كێك له مۆبایله خێراكان و به‌هێزه‌كانی و پڕ فرۆشه‌كانی دنیا داده‌نرێت، ئه‌مه‌یش وایكردووه ببێته جێی سه‌رنجی كڕیاران و هه‌وادارانی ئه‌م جۆره مۆبایله.\nكۆمپانیاكه له‌باره‌ی تایبه‌تمه‌ندییه‌كانی ئه‌م مۆبایله‌وه روونكردنه‌وه‌ی داوه كه مۆبایله نوێكه‌ی ئه‌م كۆمپانیایه پاترییه‌كی 3300 میلی ئه‌مپێری له‌سه‌ره و پرۆسێسه‌رێكی به‌هێزی هه‌یه كه ده‌گاته 310 هێرتز، جگه له‌وه‌ش كامێرایه‌كی به‌هێزی بۆ دانراوه كه كامێرای پێشه‌وه‌ی 13 مێگا پێكسڵه و كامێرای دواوه‌ی 16 مێگا پێكسڵه، هه‌روه‌ها شاشه‌یه‌كی روونی هه‌یه كه 6.20 ئینجه و روونییه‌كه‌ی ده‌گات 1080 به 2160 پیكسڵ.\nله‌گه‌ڵ ئه‌وه‌یشدا ئه‌م كۆمپانیایه ئاماژه‌ی به‌وه كردووه كه ڕامی ئه‌م مۆبایله نوێیه چوار گێگابایته و میمۆری ناوه‌كی له 64 گێگابایته‌وه ده‌ست پێ ده‌كات و ده‌گاته 256 گێگابایت، له‌گه‌ڵ ئه‌وانه‌یشدا به سیسته‌می ئه‌ندرۆید 8.1 كار ده‌كات و نرخه‌كه‌شی ده‌گاته 320 دۆلاری ئه‌مه‌ریكی.\nئه‌مه‌ریكا یه‌كه‌م بارهه‌ڵگری كاره‌بایی تاقیكرده‌وه\nفڕۆكه‌یه‌كی خه‌یاڵی..گه‌شتی له‌نده‌ن- نیۆیۆرك له حه‌وت سه‌عاته‌وه ده‌كات به 90 خوله‌ك


بەڕێوەبەری هاتووچۆی سلێمانی لەسەر دەستگیرکردنی چەند کارمەندێک هاتەدەنگ\nدوای ئه‌وه‌ی ئه‌مڕۆ یه‌كشه‌ممه به‌شێك له كارمه‌ندانی به‌ڕێوه‌به‌رایه‌تی هاتوچۆی سلێمانی له‌لایه‌ن لیوای یه‌كی پاراستنی سلێمانیه‌وه ده‌ستگیركران، بەڕێوەبەری هاتووچۆی سلێمانی-ش رایدەگەیەنێت، هیچ هێزێک بە نایاسایی نەهاتووەتە ناو بەڕێوەبەرایەتی هاتووچۆی سلێمانی.\nسەبارەت بەو هێزەی ئەمڕۆ و دەستگیرکردنی چەند کارمەندێکی هاتووچۆ بۆ چەند کاتژمێرێک، عەمید فەرەیدون بەڕێوەبەری هاتووچۆی سلێمانی، لە لێدوانێکی رۆژنامەوانیدا رایگەیاندووە، هیچ هێزێک بە نایاسایی نەهاتووەتە ناو بەڕێوەبەرایەتی هاتووچۆی سلێمانی، ئەو هێزەی هاتوون بەشێوەیەکی یاسایی هاتوون و تەنها هەڵەتێگەیشتنێک روویدا، لەئێستادا هیچ کێشەیەک نەماوە دەوامی هاتووچۆ ئاساییە".\nئەمە لەکاتێکدایە هاوكار ره‌فیق ، سه‌رپه‌رشتیاری مانگرتووانی پۆلیسی هاتووچۆی سلێمانی ئەمڕۆ به (BMC) راگه‌یاند، بایكۆتی ده‌وامان كردووه له‌ناو به‌رێوه‌به‌رایه‌تی هاتووچۆی سلێمانی و له‌سه‌ر شه‌قامه‌كانیش به زه‌بری هێز رێگریان لێكردین بۆ ئه‌وه‌ی گردبوونه‌وه‌ی ناره‌زایه‌تی ئه‌نجام نه‌ده‌ین و گه‌ڕاینه‌وه بۆ به‌رده‌م به‌رێوه‌به‌رایه‌تی و رێگریمان له پاسی كارمه‌ندانی هاتووچۆ كرد بۆ ئه‌وه‌ی نه‌چنه سه‌ر كاره‌كانیان.\nوتیشی، ده‌رگای به‌رێوه‌به‌رایه‌تی هاتووچۆمان داخستووه و دووباره له‌لایه‌ن هێزی لیوای یه‌كی پاراستنی سلێمانی به زه‌بری لێدان چوار كارمه‌ندمان ده‌ستگیركراوه و فه‌رمانی گرتنیان پێبووه.\nپاش ئه‌و رووداوه، به‌ڕێوه‌به‌رایه‌تی هاتوچۆی سلێمانی له‌ئاگادارینامه‌یه‌كدا كه ئاراسته‌ی سه‌رجه‌م ئه‌فسه‌ر و كارمه‌ندانی كردووه، له‌سبه‌ینێ دوشه‌ممه‌وه، ده‌وامی ئه‌فسه‌رو كارماندان ئاسایی ده‌بێته‌وه واته نیو ده‌وام نامێنیت، ڕۆژانه هه‌مو ئه‌فسه‌ران و كارمه‌ندان له یه‌كشه‌ممه تا چوارشه‌ممه له‌كاتژمێر (٩)ی به‌یانی تاوه‌كو (١)ی پاشنیوه‌ڕۆ ده‌وام ده‌كه‌ن.\nله‌ئاگادارینامه‌كه‌دا هاتوچۆی سلێَمانی ئه‌وه‌شیخستوه‌ته‌ڕو، ته‌نها رۆژانی پێنجشه‌ممه ده‌كرێته پشوی فه‌رمی.\nئه‌وه‌ش له‌كاتێكدایه، پێشتر به‌هۆی دواكه‌وتنی به‌رده‌وامی مووچه‌وه، به‌ڕێوه‌به‌رایه‌تی هاتووچۆی سلێمانی، ده‌وامی كارمه‌ندانی به‌شێوه‌ی ته‌ناوب رێكخستبوو، واته به‌رێژه‌ی ٥٠٪ ده‌وامی تێدا ده‌كرا.


پەرلەمانی عیراق دەنگدان لەسەر قەرزی ناوخۆیی و دەرەكی دوادەخات – تۆڕی میدیایی خەڵک\nپەرلەمانی عیراق دەنگدان لەسەر قەرزی ناوخۆیی و دەرەكی دوادەخات\n2020/06/10 - 10:00 AM\nپەرلەمانی عیراق، پەسەندكردنی پرۆژە یاسای قەرزی ناوخۆیی و دەرەكی دوادەخات و ئاماژە بە تاوتوێكردنی زیاتری پرۆژە یاساكە دەكات لەلایەن لیژنەی دراییەوە.\nبەپێی بەیاننامەیەك كە لەلایەن فەرمانگەی ڕاگەیاندنی پەرلەمانی عیراقەوە بڵاوكرایەوە”پەرلەمان بڕیاریدا پەسەندكردنی پرۆژە یاسای قەرزی ناوخۆیی و دەرەكی بۆ تەمویلكردنی كورتهێنانی دارایی گشتی دوابخات”.\nلە بەیاننامەیەكی تردا، فەرمانگەی ڕایگەیاندنی پەرلەمانی عیراق دەڵێت”سەرۆكی پەرلەمان داوای لە لیژنەی دارایی كردووە، كۆبوونەوەیەك سازبكات بۆ گفتووگۆ لەسەر تەنگژەی ئابوری و پرۆژە یاسای قەرزی ناوخۆیی و دەرەكی بە ئامادەبوونی لیژنەی پەیوەندیدارەكان”.\nپەرلەمانی عیراق لە دانیشتنی ڕۆژی چوار شەممەی هەفتەی ڕابردوو، خوێندنەوەی یەكەمی بۆ پرۆژە یاسای قەرزی ناوخۆیی و دەرەكی كرد بۆ تەمویلكردنی كورتهێنانی دارایی گشتی بۆ ساڵی 2020، دەنگیشیدا لەسەر پرۆژە بڕیارێك كە حكومەت پابەند دەكات بە ڕەوانەكردنی بودجەی 2020 و كۆتایی ئەم مانگەش وەك دوا وادە بۆ ڕەوانەكردنی دیاریكرا.\nبودجەی گشتی عیراقپەرلەمانی عیراقحكومەتی عیراقعيراققه‌رز\nنەوەكانی عومەر موختار بۆ ئەردۆغان: ناوی عومەر موختار بەسەر زمانتدا نەیەت


كۆتا زانیارییەكان لەسەر گواستنەوە مباپێ بۆ ریاڵ مەدرید – wazho.net\nئه‌یلول 22, 2020\t79379 جار خوێندراوەتەوە\nرۆژنامەی “لیكیپ”ی فەرەنسی كۆتا پێشهاتەكانی جێهێشتنی یانەی پاریس سانجێرمان لەلایەن كیلیان مباپێ ئەستێرەی فەرەنسییەوە ئاشكرا دەكات و لە راپۆرتێكدا ئاماژەی بەوەداوە، ئەستێرە لاوەكە رەتیدەكاتەوە گرێبەستەكەی لەگەڵ پاریس نوێبكاتەوە، یانەكەش ناچارە بیفرۆشێت، چونكە رۆیشتنی یاریزانەكە بێ بەرانبەر زیانێكی گەورەیە بۆی.\nبەپێی زانیاریەكانی “لیكیپ”، یانەی لیڤەرپوڵ دەیەوێت هێڵی هێرشبردنی نوێبكاتەوە بە فرۆشتنی محەمەد سەڵاح یاخود سادیۆ مانێ یاخود هەردووكیان، بۆئەوەش گرێبەستی لەگەڵ “دییگۆ گۆتا”ی یانەی ووڵڤەرهامپتۆن واژۆ كرد، كە ئەو یاریزانە دەتوانێت لە یاریگادا چەند رۆڵێك بگێڕێت.\nPrevious سه‌رۆكى فراكسیۆنى گۆڕان : ده‌ست له‌كار ناكێشمه‌وه\nNext ترامپ: ئەگەر گوێم لە بۆڵتۆن بگرتایە ئێستا لە جەنگی پێنجەمی جیهاندا دەبوین


وێنە: سروشتی دەربەندی ڕانیە\nهەواڵ / گەلەری :: 06/02/2019 :: 1788 جار بینراوە\nتاگ :: وێنە\nدەربەندی ڕانیە دەکەوێتە نێوان زێی بچوک و دەریاچەی دووکان لە ئیدارەی ڕاپەڕین ، بەهۆی سەرنجڕاکێشی سروشتەکەی ڕۆژانە ژمارەیەکی زۆر هاوڵاتی سەردانی دەکەن ، لە ئێساشدا بەهۆی زیاد بوونی ڕێژەی ئاو لە زێی بچوک ڕۆژ لە دوای ڕۆژ دیمەنەکانی دەربەندەکە جوانتر دەر دەکەون\nدەربەندی ڕانیە دەکەوێتە نێوان زێی بچوک و دەریاچەی دووکان لە ئیدارەی ڕاپەڕین ، بەهۆی سەرنجڕاکێشی سروشتەکەی ڕۆژانە ژمارەیەکی زۆر هاوڵاتی سەردانی دەکەن ، لە ئێساشدا بەهۆی زیاد بوونی ڕێژەی ئاو لە زێی بچوک ڕۆژ لە دوای ڕۆژ دیمەنەکانی\nدەربەندی ڕانیە دەکەوێتە نێوان زێی بچوک و دەریاچەی دووکان لە ئیدارەی ڕاپەڕین ، بەهۆی سەرنجڕاکێشی سروشتەکەی ڕۆژانە ژمارەیەکی زۆر هاوڵاتی سەردانی دەکەن ، لە ئێساشدا بەهۆی زیاد بوونی ڕێژەی ئاو لە زێی بچوک دیمەنەکانی دەربەندەکە جوانتر دەردەکەون .\nدەربەندی ڕانیە دەکەوێتە نێوان زێی بچوک و دەریاچەی دووکان لە ئیدارەی ڕاپەڕین ، بەهۆی سەرنجڕاکێشی سروشتەکەی ڕۆژانە ژمارەیەکی زۆر هاوڵاتی سەردانی دەکەن ، لە ئێساشدا بەهۆی زیاد بوونی ڕێژەی ئاو لە زێی بچوک ڕۆژ لە دوای ڕۆژ دیمەنەکانی دەربەندەکە جوانتر دەر دەکەون .\nوێنە: کامێرای دواڕۆژ لەحەج\nگەلەری :: 6 کاتژمێر پێش ئێستا\nوێنە: گەنجەک ل شێلادزێ گڕۆپەکێ وەرزشی پێک دئینیت\nگەلەری :: 1 رۆژ پێش ئێستا\nوێنە: كاروانێكی حاجیان گەڕانەوە هەرێمی كوردستان\nوێنە: دوکانێکی شیرینی لە هەولێر سەرنجی گەشتیاران ڕادەکێشێت\nگەلەری :: 5 رۆژ پێش ئێستا\nوێنە: هاوینە هەواری سیلاڤ لە رۆژانی جەژندا\nنوێترین دەرکەوتنی فەهریە شۆکت دەکات...هێندە قەڵەوبووە ناناسرێتەوە


کوڕێک سەیری کامێرا دەکات لە کەمپی حۆلی ژێردەسەڵاتی کوردەکان لە حەسەکەی باکوری خۆرئاوای سوریا لە 25 ئەیلول، کە خێزانەکانی چەکدارە داعشە بیانییەکانی تێدا راگیراون. [دەلیل سولەیمان\_ئاژانسی فرانس پرێس]\nوەزارەتی دادی ئەمریکا پێنجەشەممە (1 تشرینی یەکەم) رایگەیاند کە 27 ئەمریکی گەڕاندۆتەوە وڵاتەکە کە رۆیشتبوون بۆ سوریا و عێراق تا بچنە نێو ریزەکانی "دەوڵەتی ئیسلامی" (داعش)ه‌وه، لەکاتێکدا واشنتۆن جارێکی دیکە داوای لە وڵاتەکانی تر کرد هەمان کار بکەن.\nرۆژێک دوای داوای یاسایی لەدژی باوک و کوڕێکی ترینیدادی-ئەمریکی کە لە 2015 چووبوونە نێو داعش، وەزارەتی داد رایگەیاند كه دۆسیەی تاوانی پشتیوانیکردنی تیرۆریزیمی لە دژی ژمارەیەک لەو ئەمریکییە گەڕاوانە جووڵاندووە.\nواشنتۆن رایگەیاندووە کە دەبێتە نمونەیەک بۆ وڵاتانی دیکە، بە دیاریکراویش بەریتانیا و فەرەنسا، کە رەتیانکردۆتەوە نزیکەی سەدان هاوڵاتییان لە عێراق و سوریاوە بگەڕێننەوە.\nیاریده‌ده‌ری داواکاری گشتی، جۆن دێمه‌رس لە بەیاننامەیەکدا وتی: "ئەوە بەرپرسیارێتی ئەخلاقیی ئێمەیە بەرامبەر بە گەلی ئەمریکی و خەڵکانی ئه‌و وڵاتانه‌ی ئەو تیرۆریستانه‌یان بۆ چوون."\nئەو 27 کەسە تەنیا بەشێکن لەو سەدان ئەمریکییە و هەزاران هاوڵاتییەی وڵاتانی دیکە کە، هەندێکجار بە خێزانەکانیانەوە، چوونەتە نێو ریزەکانی داعش لەکاتێکدا هەڵمەتێکی خوێناویی دەستپێکرد بۆ دامەزراندنی "خەلافەت"ـەکەی لە سوریا و عێراق شەش ساڵ پێش ئێستا.\nزۆربەیان لە کەمپەکانی سوریا ماون لەژێر دەسەڵاتی هێزەکانی سوریای دیموکراتدا (هەسەدە).\nدێمه‌رس وتی وەزارەتەکە هەر 27 كه‌سه‌ی وه‌رگرتۆته‌وه "کە داوامان لەدژیان تۆماركردووه" و وتیشی دەکرێت زیاتریش بن، كه چەندین دۆسیە لە دژیان ئاماده‌ده‌كرێت. ناوبراو زیانیاریی زیاتری دەربارەی تۆمەتەکان نەدا.\nکێشەی چەکدارە بیانییەکان\nدوای ململانێی ئەوەی ئایا پێویستە "چەکدارە بیانییە" ئەمریکییەکان لە ناوچەکە بەجێبهێڵدرێن یان بگه‌ڕێنرێنه‌وه بۆ بەندیخانەی بنكه‌ی سه‌ربازیی گوانتانامۆی ئەمریکا، واشنتۆن دوو ساڵ پێش ئێستا بڕیاریدا لە دادگا فیدڕاڵییەکان دادگاییان بکات.\nیه‌كێك لەوانەی تۆمەتباركراون به "پشتیوانیکردنی ماددیی ئه‌و گروپەی وه‌ك تیرۆریست ده‌ستنیشانكراوه" روسلان ماراتۆڤیچ ئاساینۆڤیشه، كه لەدایکبووی کازاخستان و هەڵگری رەگەزنامەی ئەمریکییه و تەمەنی 44 ساڵە و بە نیشانه‌گرێكی داعش و راهێنەری چەک ناوی دەرکردبوو.\nهەروەها عومەر کوزو، لەدایکبووی تەکساس، کە لە تەمەنی 17 ساڵیدا چوو بۆ سوریا لەگەڵ براکەی لە 2014 و وەک کارمەندی پەیوەندییەکانی داعش کاریکردووە پێشئه‌وەی ساڵی رابردوو دەستگیربکرێت.\nبەشێک لە هاوپەیمانانی ئەمریکا دوودڵبوون لە وه‌رگرتنه‌وه‌ی هاوڵاتیانیان.\nلەندەن رەتیکردۆتەوە ئەلشافع ئەلشێخ و ئەلێکساندا کۆتێی دادگاییبکات، دوو پیاوی بەریتانی کە پەیوەندییان بە کوژرانی رۆژنامەوانە ئەمریکی و بەریتانییەکان و کارمەندە مرۆییەکانه‌وه هەبووه وەک بەشێک لە شانەیەکی ناوزڕاوی رفاندنی داعش کە به نازناوی بیتڵس ناسراون.\nلەجیاتی ئەوان، واشنتۆن ئێستا ئامادەکاریدەکات بۆ گواستنەوەیان بۆ ئەمریکا و دادگاییکردنیان.\nواشنتۆن زۆر جەختی لە کێشەی گەڕاندنەوە کردووە، لە 31 ئەیلول ڤیتۆی لەسەر پڕۆژەبڕیارێکی نەتەوە یەکگرتووەکان دا کە لەلایەن ئەنده‌نوسیاوە پێشکەشکرابوو دەربارەی چارەنوسی چەکدارە بیانییەکان چونکە داوای لە وڵاتەکان نەدەکرد کاربکەن بۆ گەڕاندنەوەی هاوڵاتییەکانیان.\nپێنجشەممە، وەزارەتی دەرەوەی ئەمریکا ستایشتی ئیتاڵیای کرد بۆ وه‌رگرتنه‌وه‌ی یەکێک لە هاوڵاتییەکانی و دادگاییکردنی بە تۆمەتی پشتیوانیکردنی داعش.\nوەزیری دەرەوە مایک پۆمپیۆ وتی: "گەڕاندنەوە و دادگاییکردنی تیرۆریستان کاریگەرترین رێگەیە بۆ رێگرتن له گه‌ڕانه‌وه‌یان بۆ بەرەکانی شه‌ڕ."


زایینی: ٠٣-٠١-٢٠١٨ - هەتاوی: ١٣٩٦/١٠/١٣ - ١٢:٣٤ تاران قه‌باره‌ی فۆنت:\nکوردستان میدیا: باوکی شەهیدێکی ڕێگای رزگاری کوردستان، لە شاری سەردەشت کۆچی دوایی کرد.\nڕۆژی پێنجشەممە ڕێکەوتی ٧ی بەفرانبار، "ڕەسووڵ حەسەن‌نژاد" باوکی شەهید "حەسەن حەسەن‌نژاد"، پێشمەرگەی حیزبی دێموکرات بە هۆی پیری و بەساڵاچوویی کۆچی دوایی کرد.\nڕەسووڵ حەسەن‌نژاد پیاوێكی نیشتمانپەرەوەر و خۆشەویستی ناو خەڵک بووە، تەرمی ناوبراو لە نێو ئاپۆرای ناوچەکە لە گوندی "نەڵاس" بە خاک ئەسپێردرا.\nشەهید حەسەن‌نژاد ساڵی ١٣٥٣ی هەتاوی، لە گوندی "نێژاوێ" سەر بە شاری سەردەشت لەدایک بووە و لە ڕێکەوتی ٢٣-٦-١٣٧٠ لە دۆڵە کۆکێ شەهید بووە.\nحیزبی دێموکراتی کوردستانی ئێران سەرەخۆشی لە بنەماڵەی ناوبراو دەکات و خۆی بە شەریکی خەمیان دەزانێت.


ئایا كورد به یه‌ك شاند ده‌چێته ژنێڤ؟ - باسنیوز\nئایا كورد به یه‌ك شاند ده‌چێته ژنێڤ؟\nهێنده‌ی نه‌ماوه كه گوتوبێژی نێوان سوورییه‌كان (رژێم و ئۆپۆزسیۆن) له ژنێڤ به چاودێریی نێونه‌ته‌وه‌یی ده‌ست پێ بكات، هێشتاش گفتوگۆ له‌باره‌ی شاندی ئۆپۆزسیۆنه‌وه به‌رده‌وامه.\nنێرده‌ی نێونه‌ته‌وه‌یی (دیمستۆرا) به‌ئاشكرا داوای كرد كه شاندی ئۆپۆزسیۆن یه‌كگرتوو بێت، ئه‌گه‌ر نا، ئه‌وا ئه‌و به گوێره‌ی بڕیاری 2254ی ئه‌نجومه‌نی ئاسایش په‌نا ده‌باته به‌ر ده‌سه‌ڵاتی خۆی و ئه‌و بۆ خۆی لایه‌نانی ئۆپۆزسیۆن بانگهێشت ده‌كات و به‌رانبه‌ر به شاندی رژێم دایان ده‌نێت، به‌وه‌ی كه نوێنه‌رایه‌تیی ئۆپۆزسیۆن ده‌كه‌ن. ئه‌مه‌ش قسه و قسه‌ڵۆكی له لای ئۆپۆزسیۆن نایه‌وه، به‌ر له چه‌ند رۆژێك (ئیئتیلاف) له‌باره‌ی قسه‌كانی دیمستۆراوه گفتوگۆی كرد، مه‌رجی ئه‌وه‌ی هه‌بوو كه ئه‌و نوێنه‌رایه‌تیی ئۆپۆزسیۆن ده‌كات، ئه‌وه‌ی كه ده‌بێ به‌ره‌و ژنێڤ بچێت ئه‌وه‌یه كه به هێڵی شۆڕشه‌وه په‌یوه‌سته.\nئیئتیلاف ئاماژه‌ی به‌وه‌ش نه‌كرد كه ئاخۆ گرووپه‌یلی ئیسلامی له‌سه‌ر هێڵی شۆڕشن یان نا، ئه‌و گرووپانه ئامانجی خۆیان و دیدی تایبه‌تیان هه‌یه، وێڕای ئه‌وه ئه‌وان وه‌ك ئۆپۆزسیۆن بانگهێشت ده‌كرێن. كۆبوونه‌وه‌كه‌ی ئیئتیلاف نامه‌ی وه‌زیری ده‌ره‌وه‌ی توركیای خوێنده‌وه، ئه‌ویش ئاماژه‌ی به پێكهێنانی شاندێكی یه‌كگرتوو كرد، داواشی كرد ئه‌نجومه‌نی نیشتیمانیی كوردیش تێیدا به‌شدار بێت، ئه‌مه‌ش كارێكی زۆر گرنگه به‌وه‌ی توركیا له سووریا رۆڵی هه‌یه، كه‌چی پارتی (پ ی د) هێشتا له مشتومڕدایه و هه‌وڵ ده‌دات كه ئاماده بێت، رووسیاش پاڵپشتی ئه‌وانن، (پ ی د) له‌گه‌ڵ رووسیا و له‌گه‌ڵ ئه‌مریكاش هه‌وڵ ده‌دات كه ئه‌م جاره‌یان وه‌ك جاران پێشوو ئاماده‌بوونی ژنێڤ له‌ده‌ست نه‌دات، ژنێڤ واته سه‌ره‌تای تێپه‌ڕاندنی گرێیه‌كان و چوونه نێو بابه‌ته‌كانه‌وه، به‌وه‌ی هه‌مووان بگه‌نه لێك گه‌یشتن له‌باره‌ی حكوومه‌تێكی راگواسته‌ی هاوبه‌ش و پاشان ده‌ستوورییش.\nبۆ ئاستانه كورد نه‌یانتوانی ببن به یه‌ك، وێڕای هه‌موو تێبینییه‌ك و له‌گه‌ڵ هه‌بوونی په‌یمان له نێوانی كورداندا و به چاودێریی سه‌رۆك مه‌سعود بارزانی، كه ئه‌گه‌ر هه‌ر لایه‌نێكی كورد له هه‌ر دیدارێكی تایبه‌ت به ئایینده‌ی سووریا ئاماده بوو، ئه‌وا ئه‌و لایه‌نه و ئاماده‌بوونی گوزارشت له هه‌موو كورد ده‌كات. (پ ی د) رازی نابێت كه ئه‌نجومه‌نی نیشتیمانیی كورد نوێنه‌رایه‌تیی بكات، هه‌روه‌ها ئه‌نجوومه‌نی نیشتیمانیی كوردیش ناتوانێ بڵێ كه من نوێنه‌رایه‌تیی (پ ی د) ده‌كه‌م چونكه ناتوانێ زیاده‌ڕۆیی بكات. ئه‌گه‌ر بڵێ من نوێنه‌رایه‌تیی (پ ی د) ده‌كه‌م، ئه‌وه واتای ئه‌وه‌یه كه ئه‌و نوێنه‌رایه‌تیی هه‌موو ئه‌و شتانه ده‌كات كه له كوردستانی سووریا روویان داوه، ئه‌مه‌ش ره‌نگدانه‌وه و ده‌رهاویشته‌ی ده‌بێت بۆ سه‌ر كاری ئه‌نجومه‌ن.\nهه‌ردوو لاش بیریان له‌وه نه‌كردووه‌ته‌وه كه زه‌مان هێدی هێدی به‌سه‌ر ده‌چێت، ئه‌وان مادام ده‌توانن هاوبه‌شی و هاوپه‌یمانی له‌گه‌ڵ خه‌ڵكی دیكه‌دا ببه‌ستن، له‌به‌ر چی ناتوانن هاوبه‌شایه‌تی گه‌ڵاڵه بكه‌ن و بگه‌ڕێنه‌وه سه‌ر ئه‌و رێككه‌وتتنانه‌ی به چاودێریی سه‌رۆك له نێوانیان واژۆ كران؟\nهاوبه‌شی له بڕیاردا كارێكی زۆر گرنگه، دابه‌شكردنی رۆڵیش له‌نێوانی كورددا ئه‌وا بایه‌خێكی یه‌كجار گه‌وره‌ی هه‌یه، هه‌ڵبه‌ت هه‌ردوو حاڵه‌ته‌كه له ره‌فتاری رۆژانه‌ی سیاسیی كورددا ونن، له كاتێكدا زمان حاڵی كورد ده‌ڵێ: كریدۆری كوردتان له‌ده‌ست دا، داخوازییه‌كانی دیكه‌ی كوردیش له‌ده‌ست مه‌ده‌ن، ئیدی چ له حكوومه‌تی راگواسته‌ی داهاتوودا بوون یان له‌نێو لیژنه‌كانی داڕشتنی ده‌ستووردا.\nكه‌س گوێ به هاواری كورد نادات، بیریش له‌وه ناكاته‌وه كه دواكه‌وتن له گرێدانی هاوبه‌شایه‌تی، واتای ئه‌وه‌یه كه بیر له به‌رپرسایه‌تیی كۆمه‌ڵایه‌تیانه‌ی ئه‌و كاره‌ی خۆیان ناكه‌نه‌وه. ئاخۆ ده‌بێ گۆڕه‌پانی حزبایه‌تیی كورد بگاته ئه‌و بڕوایه‌ی كه سه‌رده‌می حیزبایه‌تی به‌سه‌ر چووه، ئه‌وه‌ی روو ده‌دات ره‌هه‌ندێكی نه‌ته‌وه‌یی هه‌یه و به لای گشته‌وه گرنگه، كه ده‌بێ به لۆژیكی به‌رژه‌وه‌ندیی نه‌ته‌وایه‌تی و ناحزبی بیر بكرێته‌وه، تا ده‌رفه‌تی ئاماده‌بوون له وێستگه‌كانی داهاتوو له‌ده‌ست نه‌ده‌ین.


کتێبی "فەلسەفە و ناسۆرییەکانی ژیان"، لە لایەن نووسەر و وەرگێڕێکی کوردەوە وەرگێڕدرایە سەر کوردی\n٢١ ژولیە ٢٠١٩ - ٣٠ پوشپەڕ ١٣٩٨ - ٠٢:٤٦ تاران\n١٣٩٨/٠٢/١١ - ٠١-٠٥-٢٠١٩ - ١٣:٠٦ تاران ٢٢٤ قه‌باره‌ی فۆنت:\nئاژانسی کوردپا: کتێبی "فەلسەفە و ناسۆرییەکانی ژیان"، لە لایەن دوکتور عەبدوڵڵا ئەمینی، مامۆستای زانکۆ و نووسەری مەریوانی، وەرگێڕدراوەتە سەر کوردی و ئامادەی چاپە.\nعەبدوڵڵا ئەمینی، لەم پەیوەندییەدا بە ئاژانسی کوردپای ڕاگەیاند: "یەکەمین ئەزموونی وەرگێڕانم لە دەقە فەلسەفییەکان بە زمانی کوردی، دوای ساڵانێک، ئاخری بە هەوڵ و تێکۆشانی دۆستانی ئازیز لە چاپ و پەخشی "مادیار"، ئامادەی بڵاوکردنەوە بووە."\nعەبدوڵڵا ئەمینی، پێشتر چەند بەرهەمی وەرگێراوەتە سەر زمانی فارسی و بەپێی قسەکانی خۆی، کتێبی "فەلسەفە و ناسۆرییەکانی ژیان"، دەستپێکێکە بۆ بەرهەمەکانی تری بۆ سەر زمانی کوردی و بە جەختکردنەوە لەسەر گرنگیی زمانی دایکی، لەم پەیوەندییەدا زیادی کرد: "هەر مرۆڤێک لە پلەی یەکەمدا بە زمانی دایکیی خۆی بیر دەکاتەوە، تەنانەت ئەگەر لە ڕێگای زمانی دووهەمەوە بنووسێت. تاک سەرەتا بە زمانی دایکیی خۆی بیر دەکاتەوە و لە هەنگاوی دواییدا ئەو شتەی کە بیری لێ کردووەتەوە، لە چوارچێوەی زمانی دووهەمدا دایدەڕێژێت."\nکۆی کتێبەکە کە بەرهەمی "ئارتۆر شووپنهاوەر"ـە، پێکهاتووە لەم وتارانەیە: "کورتەیەک لەسەر فەلسەفە و ژیانی شووپنهاوەر"، "بێهوودەیی بوون"، "سەبارەت بە ئازارەکانی ژیان"، "سەبارەت بە خۆکوژی"، "سەبارەت بە ژنان"، "سەبارەت بە موتاڵا و کتێبەکان" و "هەرمانەوە: وتووێژێک".


٣٧ ساڵە هێرشەکانی دەوڵەتی تورک بۆسەر باشوری کوردستان بەردەوامە | ROJnews\nپێنجشەممە, 23 ماي 2019 - 09:26\nماوەی ٣٧ ساڵە دەوڵەتی تورک هێرشی ئاسمانیی و زەمینی دەکاتە سەر خاکی باشوری کوردستان، بەهۆیەوە سەدان هاوڵاتیی بوونەتە قوربانی، لە ئێستاشدا سەرەڕای بوونی زیاتر لە ٢٠ بنکەی سەربازیی لە باشور، فڕۆکەکانی دەوڵەتی تورک ڕۆژانە بۆردوومانی ناوچە سنورییەکان دەکەن.\nلە ٢٣ی مانگی ٥ی ١٩٨٣دا، ڕێککەوتننامەیەک لەنێوان دەوڵەتی تورک و دەوڵەتی عێراق-دا واژۆکرا، کە ناوەڕۆکەکەی بێجگە لە بواری ئابووریی و نەوت، باس لەوەدەکات کە هەردوو دەوڵەت دەتوانن سنوورەکانی یەکتر ببەزێنن بۆ قوڵایی ١٥ کیلۆمەتر، بۆ ڕاوەدوونانی گروپە هەڵگەڕاوەکان ( کە مەبەستیان بزوتنەوە ئازادیی خوازەکانی گەلی کوردە)، ئەمڕۆ کە ٣٧ ساڵ بەسەر ئەو ڕێککەوتنەدا تێدەپەڕێت و ڕژێمی ئەوکاتی عێراق ڕووخێندراوە، هێشتا داگیرکارییەکانی تورکیا لە سنووری عێراق و باشوری کوردستان بەردەوامە.\nهێرشەکان شکستیان هێناوە\nهەر لەدوای واژۆکردنی ڕێککەوتنەکە، دەوڵەتی تورک لەساڵی ١٩٨٣دا هێرشی کردە سەر ناوچەی بادینان، لەوکاتەوە هەتا ئێستا بەردەوام دەوڵەتی تورک هێرشدەکاتە سەر هەرێمی کوردستان و بۆردوومانی سنوورەکان دەکات، لەساڵانی ١٩٩٢، ١٩٩٥، ١٩٩٧، ٢٠٠٨ دا هێرشی گەورەو بەرفراوانی ئەنجامدا بە بەشداریی سەدان هەزار سەرباز و دەیان فڕۆکە و تانک و چەکی قورس، بەڵام لەسەرجەم هێرشەکاندا لەسەر دەستی گەریلاکانی بزوتنەوەی ڕزگارییخوازی گەلی کورد ڕووبەڕووی شکست بووەتەوە.\nماوەی سێ ساڵە، دەوڵەتی تورک، بەشێوەیەکی چڕ هێرش دەکاتە سەر سنوورەکانی هەرێمی کوردستان لە دەڤەری برادۆست و قەندیل، کە تا ئێستا لەئاکامی ئەو هێرشانەدا سەدان هاوڵاتی بوونەتە قوربانی و دەیان گوند چۆڵکراون.\nچۆن ڕێککەوتنی نێوان تورکیا و عێراق کرا؟\nد هێرش عەبدوڵا، مامۆستا لە بەشی مێژوو لە زانکۆی سلێمانی، لەبارەی هۆکاری واژۆکردنی ڕێککەوتننامەی ساڵی ١٩٨٣ لەنێوان عێراق و تورکیادا بەڕۆژنیوزی وت: ڕێککەوتنەکە زیاتر پەیوەندی بە بارودۆخی ناوخۆی عێراقەوە هەبوو، عێراق لەو کاتەدا لە سنوورە وشکانییەکانیدا ڕووبەڕووی ئاستەنگیی بوووەوە، بەهۆی ئەوەی لەگەڵ ئێرادا لەشەڕدابوو، هەروەها لە سنوورە ئاوییەکانیشدا کەشتیەکانی لەژێر هەڕەشەی ئێرانییەکاندا بوو، بۆیە بە دوای دەرچەیەکدا دەگەڕا نەوتی خۆی بنێرێتە دەرەوە، لێرەدا تورکەکان دەیان زانی عێراق پێویستیەکی زۆری بە هاوکاریی تورکیا هەیە لەکاتی جەنگدا، بۆیە داواکارییەکیان پیشکەش کرد بۆ ئەوەی ئەو ڕێککەوتن نامەیە بنوسرێت.\n"تەنها تورکیا سودی لە ڕێککەوتنەکە بینیوە"\nئەو مامۆستایەی بەشی مێژوو لە زانکۆی سلێمانی پێی وایە، تەنها تورکیا سودی لەو ڕێککەوتننامەیە بینیوە و وتی: تورکەکان لەساڵی١٩٨٣ و ساڵانی دواییدا سودیان لە ڕێککەوتننامەکە بینی و بەکاریانهێنا، بەڵام کاتێک حکومەتی عێراق لە پرۆسەی ئەنفالدا و لە ساڵی ١٩٨٨ ویستی ئەو ڕێککەوتنە بەکار بهێنێت و ڕاوەدوی کوردەکان بنێت لە ئەودیو سنووری تورکیا، دەوڵەتی تورک ڕێگریی لێکرد، لێرەوە دەتوانین بڵێین حکومەتی عێراقی کاری بەو ڕێککەوتننامەیە نەکرد لە دوای ساڵی ١٩٨٨ وە.\nلە دوای ساڵی ١٩٩١وە کاتێک ڕاپەڕین ڕوویدا و دەوڵەتی تورک ئەو بۆشاییە سەربازیی و سیاسییەی لە هەرێمی کوردستان دروستبوو قۆستیەوە و بەردەوام سەروەریی خاکی باشوری کوردستانی پێشێل دەکرد، لەشکرکێشیی دەکرد و بە فڕۆکە هێرشی دەکردە سەر.\n"ڕێککەوتنێکی تا بڵێی خراپە"\nد هێرش، لەبارەی کاریگەریی ئەو ڕێککەوتنە لەسەر هەرێمی کوردستان وتی: کاریگەرییەکی زۆر خراپی کردووەتە سەر هەرێمی کوردستان لە ڕووی ئەوەی، کە سەروەریی هەرێمی کورستانی بە تەواوی لاواز کردووە، وای لەم هەرێمە کردووە لە ژێر سایە و سێبەری ڕەحمەتی سیاسییەکان و سەربازەکانی تورک-دا بێت، بۆیە ڕێککەوتننامەیەکی تابڵێی خراپە، ڕێککەوتننامەیەکە نەک بە قازانجی هەرێمی کوردستان بەڵکو بە قازانجی حکومەتی عێراقیش نییە.\n"لایەنێک بۆ بەرژەوەندی خۆی پێشڕەوی بۆ سوپای تورک دەکات"\nپارتی دیموکراتی کوردستان- عێراق، تۆمتباردەکرێت بە هاوکاریی کردن و پێشەنگایەتی کردن بۆ سوپای تورک، د.هێرش پێی وایە بۆ بەرژەوەندی حزبیی هاوکاریی سوپای تورک دەکرێت لە هەرێمی کوردستان و دەڵێت: بەشێک لە هێزی ئابووریی، سەربازیی و هەواڵگریی ئەم حزبانە لە وڵاتە دراوسێکان و وڵاتانی دەرەوەیە، مانەوەی ئەم حزبانە بەشێکی پەیوەندی بەو هێزە دەرەکیانەوە هەیە، بۆیە ئەو هێزە دەرەکیانە لە بەرامبەریشدا داواکاریان هەیە لێیان.\nهەرچەند ٣٧ ساڵ لەمەوبەر حکومەتی عێراق و تورکیا، ڕێگایان داوە بەیەک، کە بۆ قوڵایی ١٥ کیلۆمەتر، سنوورەکانی یەکدی ببەزێن، بەڵام لەئێستادا دەوڵەتی تورک زیاتر لە ٣٠ کیلۆمەتر خاکی باشوری کوردستانی بەزاندووە و سەربازگە و بنکە و بارەگای لەناو خاکی هەرێمی کوردستاندا دروستکردووە، هەروەها ڕۆژانە بۆردوومانی سنورەکانی هەرێمی کوردستان دەکات و هاوڵاتیان دەکاتە قوربانی، بەڵام نە حکومەتی عێراق دەسەڵاتەکانی بەکار دەهێنێت بۆ ڕاگرتنی ئەو پێشێلکاریانە، نە لەهەرێمی کوردستانیشەوە دەنگێکی ناڕەزایەتی بەهێز دروستدەبێت.\nپرۆژەیەکی هاوبەش بۆ بەرگرتن لە داگیرکارییەکانی تورکیا لە لیبیا ئامادە دەکرێت\nڕاپۆرتێکی نەتەوە یەکگرتووەکان ئاشکرایدەکات، کە دژی دەوڵەتی داگیرکەری تورک لە لیبیا، چەندین وڵات...\nشاندێکی ئەنەکەسە ڕووی لە باشوری کوردستان کرد\nشاندێکی ئەنجومەنی نیشتمانی بێ ئەوەی هۆکارەکەی ئاشکرا بکات، لە دەروازەی سمێلکاوە ڕووی لە باشوری...


لێدوانی بەکارھێنەر:37.237.82.28 - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا 37.237.82.28!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٣٥٬٢١١ وتار و ١١٥ بەشداربووی چالاکی ھەیە.\n—— 💖Sakura Hana🌸 (لێدوان) ٠٢:٤٩، ٢٠ی ئابی ٢٠٢١ (UTC)\nئەمە لاپەڕەی وتووێژە بۆ بەکارهێنەرێکی نەناسراوە کە هێشتا هەژمارەی درووست نەکردووه یان کەڵکی لێ وەرناگرێ. لەبەر ئەوە ناچارین ناونیشانی ئای پی ژمارەیی بۆ ناساندنی بەکار بێنین. ناونیشانی ئای پی وا لەوانەیه لە لایەن چەندین بەکارهێنەری ترەوە بەکاربێت. ئەگەر تۆ بەکارهێنەرێکی نەناسراویت و هەست دەکەیت ئەم لێدوانە پەیوەندی بە تۆوە نییە، تکایە ھەژمارێکی نوێ دروست بکە یان بچۆ ژوورەوە بۆ تێکەڵ نەبوونت لەگەڵ بەکارھێنەرانی نەناسراوی تردا لە داھاتوودا.\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:37.237.82.28&oldid=824695»\nدواجار لە ٠٢:٤٩ی ٢٠ی ئابی ٢٠٢١ دەستکاری کراوە\nئەم پەڕەیە دواجار لە ٠٢:٤٩ی ٢٠ی ئابی ٢٠٢١ نوێ کراوەتەوە.


گۆزه‌كانیان پڕ له ئارامى و دڵه‌كانیان ڕاڕا\nبڕیارى ڕاپه‌ڕین دژى ئاغاكان له به‌هارى 1953\nكه باس له گوند و دێهات و ده‌ستڕۆییه‌كان و ژێرده‌سته‌كانیان ده‌كه‌ین، كاتێ به مێژووى هه‌موو جیهاندا ده‌چینه‌وه و لێكدانه‌وه‌یه‌ك بۆ غه‌ریزه و ویست و ناخى مرۆڤــ ده‌كه‌ین، به‌ده‌ر نییه له گیانى خۆسه‌پاندن و داگیركارى و ده‌ستڕۆیى، ئه‌م دیارده‌یه‌ش له ده‌ره‌وەی شاره گه‌وره‌كانه‌وه ده‌ستى پێ كردووه، چونكه سه‌ری گه‌وره و ده‌ستڕۆ و داگیركه‌ر له ده‌ره شار به ناوى برای مەزن په‌یدا ده‌بێت، دانیشتوانى ده‌كاته كۆیله و ڕه‌عیه- مسكێن- گزیر- دارده‌ست- سه‌ركار- خزمه‌تچى- مشه‌خۆر- گه‌نده‌ڵ ..هتد ، ئیتر به فییئوداڵ ناوى ببه‌ین، یان ( ئاغا- پاشا- شێخى عه‌شیره‌ت- چه‌له‌بى- میـر- به‌گ- خان- كێخوا). هه‌رچه‌نده به تێپه‌ڕبوونى زه‌مه‌ن و به‌ره‌وپێشه‌وه‌چوونى دنیاى ته‌كنه‌لۆژیا و دیجیتال و ئه‌لكترۆنیات و په‌ره‌سه‌ندنى رۆشنبیرى و كولتوور به‌گشتى و ئاسانكاربیه په‌یوه‌ندییه‌كان له‌نێوان ده‌ره‌شار و شاره شارستانییه‌كان و گۆڕنكارییه خێراكان و په‌یڕه‌وى سیسته‌م و یاساى پاراستنى مرۆڤــ و مافه‌كانیان، له‌گه‌ڵ ئه‌وه‌شدا تا ئاستێك داگیركار تاك ده‌سه‌ڵاتڕه‌و و قۆرخكردن هه‌ر ماوه، به‌تایبه‌تى له وڵاتانى ڕۆژهه‌ڵات و وڵاته هه‌ژار و دواكه‌وتووكاندا، به‌ڵام به‌ره‌و نه‌مان ده‌چێت، نادادپه‌روه‌رى و گرێ و وته‌ى به توێكڵ و كێشه و ململانێ هه‌میشه هه‌بووه، له لایه‌ك ڕۆڵى ده‌سه‌ڵات و ده‌ستڕۆیى ئاغا كه سته‌مكارى و قۆرخكارى هه‌بووه، خۆیان پۆشته و هه‌بوو و تێر و ته‌سه‌ل، جووتیار و پاڵه و ره‌عیه و مسكێن و گزیریش ماندوو و هه‌ژار و دارده‌ست، هه‌رچه‌نده، ئاغاى وا هه‌بووه پێشبینیى ئه‌وه‌ى كردووه ئه‌م وه‌زعانه بۆ كه‌س تا سه‌ر نابێ، زۆر ژیرانه و دادپه‌روه‌رانه مامه‌ڵه‌ى له‌گه‌ڵ خه‌ڵكى گوند و ده‌وروبه‌ره‌كه‌ى كردووه، بۆ نموونه، هه‌ر له چله‌كانه‌وه له گوندى عوێنه كه ئاغاكه‌ى (حه‌سه‌ن ئاغا) بووه به (حه‌سه‌ن شێته) ناوداره، كه ده‌كاته باوكى شه‌هید (عوسمان سه‌رسۆر) شه‌هیدى ناوبراو ئه‌ندامى په‌رله‌مانى هه‌رێمى كوردستان بوو و كه‌سێكى تیكۆشه‌ر و كوردپه‌روه‌ر و له زیندانییانى سیاسى و خۆشمه‌شره‌ب بوو، به ده‌ستێكى نادیار شه‌هید كرا، به‌ڵێ ئه‌و گونده‌ى عوێنه چه‌ندین تێكۆشه‌ر و كه‌سانى سیاسیى كوردپه‌روه‌ر و نووسه‌ر و هونه‌رمه‌ندى لێ كه‌وتووەته‌وه، ئه‌وه‌ش به‌شێكى ده‌گه‌ڕێته‌وه بۆ كاره چاكه‌كانى ئاغاكه‌یان حه‌سه‌ن شێته، كه به خۆى ڕۆڵى هه‌بووه، یه‌كه‌م ئاغا بووه به هه‌وڵى خۆى له چله‌كاندا قوتابخانه‌ى هێناوه‌ته گوند و هانى منداڵانى داوه خوێندن ته‌واو كه‌ن، له په‌نجاكاندا سینه‌ماى سه‌فه‌ریى هه‌بووه، به قسه‌ى شایه‌دمه‌نده زیندووه‌كان ئه‌و ئاغایه سینه‌ما سه‌فه‌ریى داوه‌ت كردووه تا گوندنشین له گونده‌كه‌یان فیلم ببینن. وه‌ك باسى ده‌كه‌ن، به‌رده‌وام له دیوەخانه‌كه‌ى ڕۆژنامه و گۆڤار و كتێب هه‌بووه و خۆیشى زمانى ئینگلیزى و عه‌ره‌بى و توركى، جگه له زمانى دایك زانیویه‌تى، هه‌میشه هانى گه‌نجه‌كانى داوه بۆ خۆ ڕۆشنبیركردن. مامۆستا چه‌تۆ حه‌سه‌نى هونه‌رمه‌ند، كه له‌دایكبووى ئه‌و گونده‌یه، ده‌ڵێت ئه‌و ئاغایه كه له گوند سێ جۆره ترومبێڵى هه‌بووه، قه‌مه‌ره- جێب- لۆرى. له به‌هاران هه‌موو خه‌ڵكى سوارى ترومبێله‌كانى ده‌كرد بۆ به‌ره‌و زوورگه‌كان بۆ سه‌یران و گه‌شتوگوزار .. هتد، هه‌روه‌ها له گوندى (عالڵا) عەزیز پاشا، ئه‌ویش قوتابخانه‌ى له گونده كردووەته‌وه، ده‌نا زۆربه‌ى ئاغاكان نه‌یانویستووه خه‌ڵكه ساده‌كه خوێنده‌وار بن و رۆشنبیرییان هه‌بێت و چاوكراوه بن، نه‌وه‌ك له ئاغاكانیان هه‌ڵگه‌ڕێنه‌وه، كەواته مه‌سه‌له‌كه ڕێژه‌ییه نه‌ك شێوه‌ى ڕه‌ها وه‌رگرێت، ئاغاى وا هه‌بووه زۆر باش و دووربین، هه‌بووه تێكۆشه‌ر و خه‌باتگێڕ، هه‌ش بووه سته‌مار و چه‌وسێنه‌ر و خراپ، هه‌ر له‌به‌ر ئه‌وه‌ش هه‌ڵگه‌ڕانه‌وه و به‌گژداچوونى ئاغاكان هه‌بووه، بۆ نموونه : (حاجى سمایل قادر سوراحى) له به‌هارى 1953 و له‌سه‌ر گردى گوندى قازیخانه له ده‌شتى هه‌ولێر، بڕیارى دا ڕاپه‌ڕین دژى ئاغاكان به‌رپا بكا، به گه‌وره‌ترین ڕووداو ئه‌ژمار ده‌كرێت له مێژووى خه‌باتى چینایه‌تى له كوردستان له‌ناو خه‌ڵك به (هه‌راى فه‌ڵاح) و (ساڵى سوێندخواردن) ناسراوه، ئه‌و پیاوه و هاوه‌ڵه‌كانى بڕیاره‌كه‌ى وه‌ك ئاگرى نێو پووش ته‌واوى گونده‌كانى گرته‌وه، هه‌ژموونى ئاغاكانى شكاند، به جۆرێك ده‌نگى دایه‌وه كه ڕۆژنامه‌كانى ئه‌وساى به‌غدا وه‌ك مانشێت و له لاپه‌ڕه‌كانى یه‌كه‌میان باسیان كردووه، ئه‌وكات ئاغاكان هانایان بۆ نوورى سه‌عید بردووه و به فه‌رمانێكى پادشایى حاجى سمایل ده‌ستگیر كرایه و ڕه‌وانه‌ى زیندانى مووسڵ كراوه.\nئه‌وه‌تا (هێمن موكریانى)ی شاعیریش له (كوێوه بۆ كوێ)ى دیوانى تاریك و رووندا باس له ڕاپه‌ڕینێكى جووتیارانى ئێران ده‌كات دژ به ئاغاكان، به‌م شێوه‌یه (جووتیاره‌كانى كوردستانى ئێران له 1331 ــ 1952 له دژى زوڵم و زۆر و چه‌وساندنه‌وه‌ى ده‌ره‌به‌گه‌كان ڕاپه‌ڕین و بۆ یه‌كه‌مین جار له مێژووى كوردستانى ئێراندا، ناته‌بایى چینایه‌تى گه‌یشته ڕاده‌ى ته‌قینه‌وه و چینى چه‌وساوه‌ى وڵاته‌كه‌مان بۆ ماوه‌یه‌كى كورت له به‌شێكى كوردستاندا توانى به‌سه‌ر چینى ده‌سه‌ڵاتداردا زاڵ بێ، جووتیاره‌كان هه‌ر به هێزى خۆیان توانییان له به‌رى (فه‌یزوڵڵا به‌گیان و چۆمى بۆكان و چۆمى مه‌جیدخان و شامات) و به‌شێكى مەحاڵ، بێ خوێنڕێژى و ئازاردان و خراپه‌كردن له‌گه‌ڵ ئاغاكان له گوندان ده‌ربكه‌ن و به خاووخێزانه‌وه له شارى بۆكانیان په‌ستیون و له‌وێشدا گه‌مارۆیان بده‌ن و به‌په‌له خه‌ریكى چه‌كداربوون بن).\n(پیلیوت)ى زانا ده‌ڵێت: پیاوى له‌خۆبایی له‌و كه‌ڵه‌شێره ده‌چێ وا ده‌زانێ سبه‌ینان كه ڕۆژ هه‌ڵدێ بۆیه هه‌ڵدێ گوێ له خوێندنى ئه‌و بگیرێ.\n(پیره‌مێرد)ى شاعیریش ده‌ڵێت: هه‌ندێ له خۆیدا ده‌ست به تێلایـــــه\nهیچ ناڵـــێ ڕۆژان رۆژى له‌دوایــــــه\nده‌مه‌وێ ئه‌وه‌ش بڵێم، هه‌ندێك له مه‌لایه‌كان له گونده‌كان ده‌سه‌ڵاتدار بوون، له‌به‌ر ئه‌وه‌ى له به‌ره‌ى ئاغا و دیوخانه‌كان بوون، وانه‌ى ئایینییان ده‌دایه‌وه و فه‌قێشان هه‌بوو، فه‌قێكان كاتى نانخواردنى نیوه‌ڕۆ و ئێواران، ماڵ به ماڵ ده‌گه‌ڕان (راتبه‌ى فه‌قێیان ڕه‌حمه‌تى خواتان لێ بێ) فه‌قێیه‌كان زیاتر له ماڵه هه‌بووه‌كانه‌وه ده‌ستیان پێ ده‌كرد، زۆر جاریش دڵیان ده‌ڕه‌نجا و شێوێكیان به‌رچاو ده‌كه‌وت و شێوێكى تریان وه‌رده‌گرت، بۆیه فه‌قێیه‌كیان كه له راتبه وه‌رگرتن هاتبۆوه گوتبووى (برنجیان نیشان دام، ماشیان ده‌رخوارد دام).\nدیارده‌یه‌كى دى له گوندان هه‌بوو. كه خۆم دیومه ئه‌ویش (دێوه‌ره) كه بەقاڵێكى سه‌فه‌رى بوو، شه‌كرۆكه و شیرینیاتى منداڵان و كه‌لوپه‌لى پێویستمه‌ندى ماڵانى پێ بوو، سه‌ره‌تا به تێرگ و سه‌ر پشتى گوێدریژ و دواتر به ئاره‌بانه، كه له گوند ده‌رده‌كه‌وت و هاوارى ده‌كرد (دێوه‌ره) لێى كۆ ده‌بوونه‌وه، جۆره چێژ و تام و بۆنێكى تایبەتی خۆى هه‌بوو.


تیپی هونەری منداڵانی سلێمانی و کۆنسێرتی گۆرانی بۆ منداڵان - قەڵەم\nتاریخ ایجاد در شنبه, 15 خرداد 1400 10:18\nئامادەکردنی: عەلی حەمەڕەشید\nڕۆژی یەکشەممە ٢٠٢١/٦/٦ کاتژمێر دەی سەرلە بەیانی لە هۆڵی (نابینایان) ئاهەنگێک پێشکەش بە منداڵانی خاوەن پێداویستی تایبەت و نابینایان دەکات. ڕۆژی دوو شەممەش ٢٠٢١/٦/٧ لە هۆڵی خاک کاتژمێر سێی پاش نیوەڕۆ بۆ منداڵانی خاوەن پێداویستی تایبەتی دووبارە دەکەنەوە.\nتیپی هونەری منداڵانی سلێمانی ،ئەو تیپە چالاک و پڕ بەرهەمەیە کە لە ١٩٩٠/٦/٢٤ دا دامەزراوە و خزمەت بە منداڵ وهونەری منداڵ و دنیاجوان و ڕەنگاڵەییەکەی منداڵان دەکات لە بوارەکانی هونەری شانۆ و ئۆپەرێت و گۆرانی و مۆزیک و شێوەکاریدا. لە هەموو بۆنە تایبەتەکانی منداڵاندا کارو چالاکی تایبەتییان هەبووە و پێشکەش بە منداڵانیان کردووە لە سلێمانی و شارو شارۆچکەکانی کوردستان.خاوەنی کۆمەڵێک گۆرانی پەروەردەیی ناسکن،هەروەها چەند سیدییەکی گۆرانیشیان بەرهەم هێناوە و بێ بەرامبەر پێشکەش بە قوتابخانە و باخچەکانی منداڵانیان کردووە،کە مایەی شانازییە بۆ ئەم تیپە نازدارە.پێنج شەممە ٢٠٢١/٦/٣ لە باخچەی شاری یاری سلێمانی (پارکی ئازادی) بە هاوکاری شاری یاری سلێمانی و بە سپۆنسەری کۆمپانیای ئاوی سلێمانی کاتژمێر هەشتی ئێوارە کۆنسێرتی گۆرانی منداڵانیان پێشکەش بە منداڵان کرد کە ژمارەیەکی زۆر لە منداڵان و خێزانەکانیان ئامادەی کۆنسێرتەکە بوون.کە بووە مایەی دڵخۆشیی و ئاسودەیی منداڵانی ئامادە بوو.شایانی باسە لەم کۆنسێرتەدا (١١) گۆرانی خۆش و پەروەردەیی پێشکەش کران کە هی شاعیران (بەرزان ئەحمەد،عەلی حەمەڕەشید،ئاکۆ محەمەد سابیر، محەمەد عەبدوڵا،داستان نوری،ڕۆستەم خامۆش،سەردار قادر،ئیسماعیل تاڵەبانی) بوون و لە لایەن (سەفین خەراجیانی، محەمەد عەتا، هەڤاڵ ئەنوەر، هەژار عوسمان،ڕیاز نزار، مۆفەق لهۆنی،مازیار بەختیار)کاری مۆزیکیان بۆ کرابوو، هەروەها لەلایەن ئەم منداڵە بەهرەمەندانەوە پێشکەش کران (هێوەند چێنەر، گوڵناز خەلیل، سیڤەر ستار، ئەرین کامەران، لالە لوقمان، ئەنیا تەها،نوا لوقمان، لیلیان ڕێژین) هەرەوەها مامۆستا موفەق عارف لهۆنی سەرپەرشتیاری تیپەکە بە گۆرانی وتنیش بەشداربوو لەگەڵ ژەنینی فلوت، ژەنیارەکانیش بریتی بوون لە مازیار بەختیار بە کەمانچە و محەمەد عەتا بە گیتار و محەمەد مەولود بە عود و ڕیاز نزار بە کیبۆرد. هەروەها نژۆ ئەکرەم و ئاڤان سدیق کۆنسێرتەکەیان بەڕێوە دەبرد. هەروەها ئەلەند ئەحمەد و شاتوو عەتا ڕۆڵی (جوجە و کوکو)یان دەبینی کە بووبوونە هۆی زیاتر دڵخۆشکردنی منداڵانی ئامادە بوو.پۆستەریش عیماد عەبدولقادر و پروشەریش محەمەد عەتا ئامادەیان کردبوو.بێجگە لەمانەش چەند چالاکییەکی تری منداڵان پێشکەش کران.شایانی باسە لەکۆنسێرتەکەدا ئاوێکی زۆری تایبەت بە منداڵان ئامادەکرابوو بۆ میوانەکان لەلایەن کۆمپانیای ئاوی سلێمانی یەوە، لەکۆتاییشدا بەسەر منداڵاندا دابەش کرا..تیپی هونەری منداڵان- سلێمانی لەکۆتایی کۆنسێرتەکەدا سیدی (جۆلانە)یان بەسەر منداڵاندا دابەش کرد کە (١٢) گۆرانی پەروەردەیی لەخۆ گرتبوو، چەندە خۆشە منداڵان کە گەڕانەوە بەخۆشییەوە دوای پشوودان لە ماڵەوە ئەو سیدییە تەماشا بکەن و ئەو کلیپانە ببینن کە لەسیدییەکەدا هەیە کە بریتین لەم گۆرانییانە (باخەوان، جۆلانە، شەنگەودارا، مریشکەسور، وەرزەکان،خاوێنی،بۆ منداڵان،دایکم،کەروێشکە خرپن،گوندەکەم،بەفرو باران،ڕۆشنایی) کە ١٢ گۆرانی خۆش و بەئاوازێکی دڵگیر و تایبەت بە منداڵانن.هەروەها مژدەش بەسەرجەم منداڵانی کوردستان دەدات کە لە یادی دامەزراندنی تیپەکەیاندا سیدییەکی نوێی گۆرانی پەروەردەیی منداڵان بکەن بەدیاری بۆیان بە ناوی (ئاهەنگی نوێ) کە لە ١٨ تراک پێکهاتووە.هەروەها ئەم تیپە چالاک و خەمخۆرەی منداڵان ،منداڵانی خاوەن پێداویستی تایبەتیشی فەرامۆش نەکردووە بۆیە ڕۆژی یەکشەممە ٢٠٢١/٦/٦ کاتژمێر دەی سەرلە بەیانی لە هۆڵی (نابینایان) ئاهەنگێک پێشکەش بە منداڵانی خاوەن پێداویستی تایبەت و نابینایان دەکات.ڕۆژی دوو شەممەش ٢٠٢١/٦/٧ لە هۆڵی خاک کاتژمێر سێی پاش نیوەڕۆ بۆ منداڵانی خاوەن پێداویستی تایبەتی دووبارە دەکەنەوە. دەستخۆشییان لێدەکەین و هیوای سەرکەوتن و بەردەوامی بۆ ئەم تیپە چالاک و کارایە دەخوازین و دەستخۆشیش لە مامۆستای هونەرمەند مۆفەق عارف لهۆنی دەکەین کە سەرپەرشتیاری ئەم تیپەیە و هەمیشە لەهەوڵدایە بێ ماندوو بوون بۆ خزمەت کردن بە منداڵانی کوردستان بە شانۆ و ئۆپەرێت و گۆرانی و مۆزیک و پێشانگەی شێوەکاری.


پارەی گەنمی جوتیاران دابەشدەکرێت\n2021.01.16 - 21:17\nدوای گەیشنی بەشی چوارەمی پارەی گەنمی جوتیاران بڕیارە سبەی 17ی کانوونی دووەم لە سایلۆکان دەبەش بکرێت .\nلە ئێستادا 11 ملیار و 700 ملیۆن دیناری پارەی گەنمی جوتیاران گەیشتووەتە هەرێم و لەو بڕە نزیکەی پێنج ملیار دیناری بەر پارێزگای سلێمانی دەکەوێت و بڕەکەی دیکەش بۆ پارێزگاکانی هەولێر و دهۆکە ئەوەش بەپێی بڕی گەنمی وەرگیراو لەو پارێزگایە .\nهێمن محمد ، بەڕێوەبەری سایلۆی چەمچەماڵ بۆ ناس کورد وتی، "سبەی لە سایلۆی چەمچەماڵ پارەی ئەوجوتیارانە دابەش دەکرێت کە ڕۆژانی 22 و 22 و 24ی حوزەیرانی 2020 گەنمیان تەسلیم بە سایلۆکە کردووە و ژمارەیان 113 جوتیارە و بڕی پارەکەش 812 ملیۆن دینارە .\nوتیشی، " پێوستە جوتیار خۆی ئامادەبێت و ناسنامەی پێ بێت یاخود کەسێک بریکارنامەی جوتیارەکەی پێبێت و چەکەکان لەسایلۆ دابەش دەکرێت و لە بانکی چەمچەماڵ پارەکە وەردەگیرێت ."\nبەڕێوەبەری سایلۆی چەمچەماڵ ئاماژەی بەوەشکرد، ئەمساڵ 26 هەزار تۆن گەنمیان وەرگرتووە و بڕی پارەی شایستەی ئەو جوتیارانە 13 ملیار و 800 ملیۆنە تا ئێستا کەمتر لە چوار ملیار دینار بۆ جوتیارانی سنورەکە نێردراوە کە ژمارەیان 1500 جوتیارە و 389 جوتیار پارەیان وەرگرتووە .\nکەشناسی هەرێم دۆخی کەشوهەوای سبەینێی ئاشکرا کرد\n2021.01.23 - 10:17


ب پشكدارییا به‌رازیلێ و ئه‌رجه‌نتینێ كۆپا ئه‌مریكا ده‌ستپێكر - وارمیدیا\nب پشكدارییا به‌رازیلێ و ئه‌رجه‌نتینێ كۆپا ئه‌مریكا ده‌ستپێكر\nمێژوویا به‌لاڤكرنێ: 2015/06/11 - 11:00 ص\nدهێته چاڤه‌ڕێكرن سوبه‌هی ل ده‌مژمێر(2:30) سپێدێ جه‌ماوه‌رێ و حه‌ز ژێكه‌رێن ته‌پا پێییا ئه‌مریكا باشوور چاڤه‌رێی روودانا كۆپا ئه‌مریكا نه ئه‌و دێ ب پشكدارییا(12) هه‌لبژارتیێن كێشوه‌رێ ئه‌مریكا باشوور كو هه‌ڤڕكیێن وێ دێ ل وه‌لاتێ چێلێ هێنه‌كرن، دڤه‌كرنا قاره‌مانیی داخ ودانا ئه‌ردی چێلی دێ رێو ره‌سمێن قاره‌مانیێ گێریت و یارییا خۆ یا ئێكی همبه‌ری تیما ئیكۆادۆر كه‌ت ل یاریگه‌ها سانتیاگۆ یا نشتیمانی ل پایته‌ختێ چێلی. (12) هه‌لبژارتی هاتینه دابه‌شكرن لسه‌ر سێ كۆمان، سه‌ركه‌ڤتیێن ئێكێ و دووێ دێ ده‌ربازبنه قۆناغا هه‌شتێ، دو باشترین تیمێن رێزا سێیێ دهێن دێ ده‌ربازبنه هه‌مان قۆناغ.\n– هه‌رسێ كۆم بڤی ره‌نگی نه.\nكۆما ئێكێ: چێلی، مه‌كسیك، ئێكۆادۆر، بۆلیڤیا.\nكۆما دووێ: پاراگۆای، ئه‌رجه‌نتین، جامایكا، ئۆرۆگۆای.\nكۆما سێیێ: پیرۆ، به‌رازیل، فه‌نزوێلا، كۆلۆمپییا.\n– یاریێن گه‌ڕا ئێكێ یێن هه‌رسێ كۆمان:-\nلدیڤ سیسته‌مێ ئێكه‌تییا ئه‌مریكا باشوور(كۆنمیبۆل) دهاته چاڤه‌ڕێكرن قاره‌مانی ل به‌رازیل هاتابكرن، به‌لێ ژبه‌ركو به‌رزایل رێكخستنا قاره‌مانییا كێشوه‌ران 2013ێ كربوو، دیسان مۆندیالا جیهانی 2014 و هه‌روه‌سان ئۆلۆمپییانێن ریۆدی جانیرۆ2016ێ، له‌ورا ئێكه‌تیێ بڕیاردا ئه‌ڤ قاره‌مانییا ل چێلی بهێته‌كرن و یا 2019 به‌ره‌ڤ به‌رازیل بچیت.\nتێ زانین هه‌ڤڕكیێن وێ دێ هه‌تا چاری تیره‌مه‌ها بهێت به‌رده‌وامبیت، هه‌لبژارتیی ئۆرۆگۆایی خودانا مه‌زنترین ناسناڤه كو شیاییه(15) جاران كاسا كۆپایێ ببده‌ت، دیڤدا ئه‌رجه‌نتین ب(14) ناسناڤان، به‌رازیل(8)ناسناڤان، هه‌ر ئێك ژ هه‌لبژارتیین پاراگۆای و پێرۆ دو ناسناڤ، كۆلۆمپییا و بۆلیڤییا هه‌ر ئێك ناسناڤه‌ك بده‌ستخۆڤه‌ئینایه.


هەوڵێكی دیكەی تیرۆریستی دژی كۆمەڵە پووچەڵ كرایەوە – زاگرۆس پۆست\nماڵەوە / سیاسی / هەوڵێكی دیكەی تیرۆریستی دژی كۆمەڵە پووچەڵ كرایەوە\nهەوڵێكی دیكەی تیرۆریستی دژی كۆمەڵە پووچەڵ كرایەوە\nیه‌ك شه‌ممه 9 ئاب 2015\tسیاسی, کوردستان, هەواڵ 575 جار خوێنراوه‌ته‌وه\nدووهەمین هەوڵی تیرۆریستی لە ماوەی 2 رۆژی رابردوو دژی كۆمەڵە ئەنجام درا، بەڵام هیچ یەك لەو هەوڵانە بە ئاكام نەگەیشت و شكستیان پێ هێنرا.\nبە پێی ئەو زانیاریانەی دەست “زاگرۆس پۆست” كەوتوون، شەوی هەینی لەسەر شەممە 17ی مانگی گەلاوێژ هاوكات لەگەڵ ئەنجامدانی كردەوەیەكی تیرۆریستی دژی “رەزا كەعبی” جێگری سكرتێری كۆمەڵەی زەحمەتكێشانی كوردستان، هەوڵێكی تیرۆریستی لە نێو بارەگای كۆمەڵەی شۆڕشگێڕی زەحمەتكێشانی كوردستانی ئێران ئەنجام درا و هەر دوو پیلانەكە پووچەڵ كرانەوە.\nسەرچاوەیەكی باوەڕ پێكراو لە بارەگای ناوەندیی كۆمەڵەی شۆڕشگێڕ بە زاگرۆس پۆستی راگەیاند، هاوكات لەگەڵ ئەوەیكە تیرۆریستێكی كۆماری ئیسلامی هەوڵی دابوو رەزا كەعبی تیرۆر بكات، لە بارەگای ناوەندیی كۆمەڵەی شۆڕشگێڕیش بڕی 24 كیلۆ مادەی تەقینەوە (تی ئێن تی) لە چەند شوێنێكی ئەو بارەگایە لە لایەن كەسێك بە ناوی “عەلی فەتحی” ناسراو بە (عەلی سەوڵاوا) دانراوە.\nسەرچاوەكە لە درێژەدا وتی، ئەو بڕە تەقەمەنیە كە بڕیار بوو شەوی رابردوو بتەقێتەوە چەند كاتژمێر پێشتر لە لایەن كۆمەڵەوە دۆزراوەتەوە و پاشان بە هاوكاریی هێزەكانی دژە تیرۆری باشووری كوردستان بۆمبەكان كە بڕیار بوو شەوی رابردوو بتەقێتەوە، پووچەڵ كراوەتەوە.\nشایانی باسە، لە ماوەی 48 كاتژمێری رابردوو ئەمە دووهەمین هەوڵی تیرۆریستییە كە بەرۆكی كەسایەتی و بارەگاكانی كۆمەڵە دەگرێتەوە و چالاكانی سیاسی باس لەوە دەكەن، رێكەوتنی ئەتۆمی نێوان كۆماری ئیسلامی ئێران و رۆژئاوا جارێكی دیكە مەترسی ئەوە زیاد دەكات كە هەوڵەكانی كۆماری ئیسلامی بە دژی نەیارانی خۆی لە دەرەوەی سنوورەكان پەرە بستێنێت.


هاتوچۆی سلێمانی دوای هەواڵێكی "وشە" داوای لێبوردنی لە هاووڵاتییان كرد\nدوای ئەوەی ماڵپەڕی "وشە" هەواڵێكی بڵاو كردەوە لەسەر قوڕ و لیتەی بەردەم بەڕێوەبەرایەتی هاتوچۆی سلێمانی كە ئاستەنگی بۆ هاووڵاتییان دروست كردووە، هاتوچۆی سلێمانی داوای لێبوردنی لە هاووڵاتییان كرد و بڕیاری دا بە زووترین كات چارەسەر بكرێت.\nبەردەم بینای بەڕێوەبەرایەتی هاتوچۆی سلێمانی لە تاسڵووجە، تا ئێستە كۆنكرێت و قیر نەكراوە و لە زستان و كاتی بارانبارین دەبێتە قوڕ و لیتە و هاووڵاتییان بەهۆیەوە تووشی گرفت دەبن، لەگەڵ ئەوەشدا ناو بینای هاتوچۆ پڕ دەبێت لە قوڕ و لیتە، بەڵام دوای دوو ساڵ تا ئێستە ئەو گرفتە چارەسەر نەكراوە.\nهاتوچۆی سلێمانی لە پەیجی تایبەتی خۆی لە فەیسبووك دەڵێت، نیگەرانین لەو دۆخەی كە بەهۆی بارانەوە لە بەردەم بینای هاتوچۆ دروست بووە و داوای لێبوردن لە هاووڵاتییان دەكەین و بە زووترین كات ئەو كێشەیە چارەسەر دەكەین.\nلای خۆیەوە كاروان محەمەد گوتەبێژی هاتوچۆی سلێمانی بە "وشە"ی ڕاگەیاند، زەوییەكە موڵكی هاتوچۆ نییە و هی شارەوانییە، لە لایەن كۆمپانیایاكەوە دەست كراوە بە ئیشكردن تێیدا بۆ ئەوەی بكرێتە گۆڕەپانێكی فراوانی وەستانی ئۆتۆمبێلی هاووڵاتییان، چونكە بە زستاندا دەبێت قوڕ و لیتە و گرفت دروست دەبێت.\nگوتی، دەبوو پێش ئەوەی هاتوچۆ بگوازرێتەوە بۆ تاسڵووجە، ئەو گۆڕەپانی وەستانی ئۆتۆمبێلە دروست بكرایە تا بەو شێوەی ئێستە تووشی گرفت نەبین.\nبۆ بینینی هەواڵی پێشووی "وشە" کلیک بکە


رۆژهەڵاتی كوردستان راگەیاندنی كاریگەری نییە بۆچی؟ هاوار بازیان\nبەپێی هەژمارێكی سەرپێیی دەبیین، زیاتر لە 10 كەناڵی ئاسمانی، 30 رادیۆ و بڵاوكراوەی هەفتانە و مانگانە و زیاتر لە 50 سایت و پێگەی ئینتەرنێتی جگە لە سەدان نووسەر و رۆژنامەنووس بەزمانی كوردی و كەمێك فارسی روویان لە خوێنەر و بینەر و بیسەری رۆژهەڵاتی كوردستانە، بەڵام لەگەڵ ئەو ژمارە زۆرەی\nکارەساتی لامپيدوسا، زەنگێک بۆ وەخەبەرهێنانی ویژدانە نووستوەکان. قادر وریا\nلە هەر جێیەک مەرگ و کوژرانی مرۆڤەکان دەبێتە بەشێک لە ڕووداوەکانی ڕۆژانە، خەڵک وردە وردە عادەتیان پێ دەگرن و ئەو هەستیاری و دژکردەوانەیان نامێنێ کە پێشتر بەرامبەر بە هەواڵی ئەو جۆرە ڕووداوانە هەیانبووە. لە ڕۆژگاری ئەمڕۆ دا دەتوانین تەقینەوەکانی عێراق، ئەو تەقینەوانەی ڕووژانە لە بەغدا و\nشه‌ڕ له سه‌ر وێرانه‌کانی سوریا به‌رده‌وامه. برایم جه‌هانگیری\nشه‌ڕ له سه‌ر وێرانه‌کانی سوریا و له سه‌ر جه‌سته‌ی لاوانی ئه‌و وڵاته و له سه‌ر ته‌رمی ده خوێن دا شه‌ڵاڵی ژن و منداڵی بێتاوان به‌رده‌وامه. هۆکاری ئه‌و شه‌ڕ و خوێنڕشتنه بێ شک ده‌گه‌ڕێته‌وه بۆ ده‌سه‌ڵاتی دیکیاتۆڕانه‌ی به‌شاری کوڕی ئه‌سه‌د. ئه‌گه‌ر ئه‌و لانی که‌م له ماوه‌ی ئه‌و یه‌ک دووساڵه‌ی شه‌ڕی ناوخۆییش دانی\nله‌وه‌تا رێژیمی ئیسلامی ئێران هاتۆته سه‌ر کار ئه‌وه رێژیمه بناخه‌ی له سه‌ر درۆ وفریودانی خه‌ڵک و هێزه سیاسیه‌کان دامه‌زراوه و تا ئێستاش به هه‌مان تاکتیکه‌وه له ژیانی ئاسایی خۆی دا به‌رده‌وامه. دیاره سه‌رکرده و دامه‌زرینه‌ری ئه‌و نیزامه واته خومه‌ینی هه‌ر پێش ئه‌وه‌ی ده‌سه‌ڵات له ئێران دا بگرێته ده‌ست هه‌م له رێگای دین و\nئەردۆگان و پاکێجی دێمۆکڕاتیزەکردنی وڵاتەکەی! محەممەد سولێمانی\nسەرۆک وەزیرانی تورکیا لە گۆنگرەیەکی ڕژنامەوانیدا پاکێجی دێمۆکڕاسیبوونی تورکیای لە ڕێکەوتی 30.09.2013 ڕاگەینادو کە بێگوومان لە روی ناوەرۆکەوە چەند گۆڕانکاریەکی گرینگ و مێژووی لە سیاسەتی ئەو وڵاتەدا تێدا پێک هاتووە سەبارەت بە چارەسەرکردنی کێشەی سیاسی کورد بە ڕێگای دیالۆگ و ئاشتیەوە.\nڕۆژنامه‌ی کوردستان ژمارە ٦١٦ له ژێر چاپ هاته‌ده‌ر.\nڕۆژنامه‌ی کوردستان ژمارە ٦١٦ له ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه، له ژێر چاپ هاته‌ده‌ر.\nئێران لە بەردەوامیدا بۆ کۆماری سێدارە. ئه‌نوه‌ر ئه‌لیاسی\nپڕۆسەی هەڵبژاردنی سیاسی لە هەڕیمی کوردستاندا! محەممەد سولێمانی\nهەڵبژاردنەکانی پارلەمانی نوروێژ؛ بەرەکانی راست و چەپ! کەریم ئەڵڵاوەیسی\nبۆ پێشەوە بەرەو هەڵوەشان و دابەشکردنی "ئێران. ڕێبوار ئەحمەدزادە\nئایا بەراستی ئەمریکا لە فکری روخاندنی حکومەتی سوریە دایە. ئامادەکردەنی رەحمان ئیبراهیم زادە\nشەڕەفکەندی بەهەق ڕێبەرێکی بوێروبیرمەندی نەتەوەی بوو. محەممەد سولێمانی\nبه یادی زیندانیانی سیاسی ... ئەحمەد مەکڵاوەیی\nکاک عوسمانی رەحیمی، ژیا بۆ خزمەت بە مرۆڤایەتی و نیشتمان. ئازاد عەباسیان\nعەزیز محەممەد ناوێکى دیار لە مێژووى سیاسى عێراقدا...\nهه‌ڵبژاردن و بێ ئومێدی خه‌ڵک له به‌رامبه‌ر گۆڕانکاری له سیاسه‌تی کۆماری ئیسلامی ئێران دا. ئه‌نوه‌ر ئه‌لیاسی\nپەڕەى 168 لەکۆى 200 پەڕەدا